Με ελικόπτερο για σκι σε απάτητες κορυφές\nlkarapa Την / Το Τετ Φεβ 25, 2009 8:41 am\nΤα ελικόπτερα της εταιρείας Interjet προσφέρουν τη μοναδική εμπειρία του Heli Ski για πρώτη φορά στην Ελλάδα, στο Χιονοδρομικό Κέντρο Βίγλα στο Πισοδέρι Φλώρινας.\nΤο "Heli Ski", η μετάβαση δηλαδή με ελικόπτερο σε απάτητες κορυφές για σκι εκτός πίστας, σπορ το οποίο είναι ευρύτερα διαδεδομένο στο εξωτερικό προσφέρεται για πρώτη φορά στην Ελλάδα από το χιονοδρομικό κέντρο Βίγλας.\nΣυγκεκριμένα με τα ελικόπτερα 5 θέσεων τύπου Eurocopter AS355 της Interjet θα πραγματοποιούνται εκδρομές μέχρι τη κορυφή του Δεσποτικού σε απάτητες περιοχές για σκι εκτός πίστας και κατάβαση μέχρι τις Πρέσπες. Ο κ. Roger Gatt, διευθύνων σύμβουλος της Interjet, δήλωσε: "Είμαστε πολύ ευχαριστημένοι που τα ελικόπτερά μας συμβάλουν σε ένα τόσο ωραίο σπορ το `Heli Ski` που για πρώτη φορά διοργανώνεται στην Ελλάδα".\nΤα ελικόπτερα της Interjet, σε συνεχή ετοιμότητα 365 μέρες το χρόνο και με 24ωρη γραμμή επικοινωνίας, εξυπηρετούν άμεσες επιχειρηματικές και VIP μετακινήσεις καθώς και μικρές αποδράσεις. Ο στόλος της Interjet αποτελείται από 4 δικινητήρια ελικόπτερα και 8 τελευταίας τεχνολογίας αεροσκάφη τύπου Jet.


Η Κίνα θα προσθέσει εξόρυξη κρυπτονομισμάτων στον «αρνητικό κατάλογο για πρόσβαση στην αγορά», καθιστώντας τη βιομηχανία εκτός ορίων για τους επενδυτές - CryptoPumpΕιδήσεις - ειδήσεις κρυπτονομισμάτων\nHome » ειδήσεις bitcoin » Η Κίνα θα προσθέσει εξόρυξη κρυπτονομισμάτων στον «αρνητικό κατάλογο για πρόσβαση στην αγορά», καθιστώντας τη βιομηχανία εκτός ορίων για τους επενδυτές\nΗ Κίνα θα προσθέσει εξόρυξη κρυπτονομισμάτων στον «αρνητικό κατάλογο για πρόσβαση στην αγορά», καθιστώντας τη βιομηχανία εκτός ορίων για τους επενδυτές\nΗ εξόρυξη κρυπτονομισμάτων έχει πράγματι συμπεριληφθεί στο προσχέδιο του 2021 &#x 201C; Αρνητική λίστα για πρόσβαση στην αγορά, &#x 201D; σύμφωνα με δήλωση της Παρασκευής από την Κίνα &#x 2019; s Εθνική Ανάπτυξη καθώς και Επιτροπή Μεταρρυθμίσεων, ο κρατικός διοργανωτής. Ο κατάλογος ξεκίνησε συλλογικά από την Επιτροπή καθώς και από το Υπουργείο Εμπορίου.\nΤο Συμβούλιο της Επικρατείας διευκρίνισε:\nΟ δυσμενής κατάλογος για την απόκτηση αγοράς έχει πρόσβαση σε πεδία λεπτομερειών, περιοχές, καθώς και υπηρεσίες εκτός ορίων για τους επενδυτές. Οι βιομηχανίες, οι περιοχές, καθώς και οι υπηρεσίες που περιλαμβάνονται στη λίστα είναι ανοικτές για οικονομικές επενδύσεις σε όλους τους παίκτες της αγοράς.\nΟ κατάλογος περιέχει 123 τομείς το 2020. Η ποικιλία των τομέων του καταλόγου έχει πράγματι μειωθεί σε 117 στην υπάρχουσα παραλλαγή. Οι βιομηχανίες που περιλαμβάνονται στον κατάλογο είναι ανοικτές για χρηματοοικονομικές επενδύσεις σε όλους χωρίς καμία άδεια που απαιτείται.\nΗ Επιτροπή Ανάπτυξης και Μεταρρύθμισης λαμβάνει επί του παρόντος δημοφιλείς απόψεις σχετικά με τον δυσμενή κατάλογο. Η διάρκεια της επταήμερης δημόσιας παρατήρησης κυμαίνεται από τις 8 Οκτωβρίου έως τις 14 Οκτωβρίου.\nΗ Κίνα τιμωρεί προληπτικά τις εργασίες κρυπτογράφησης, απαγορεύοντας την εξόρυξη κρυπτονομισμάτων καθώς και τις συναλλαγές. Στη συνέχεια, οι ανταλλαγές κρυπτογράφησης καθώς και η εταιρεία μείωσαν πραγματικά τις συνδέσεις με Κινέζους.\nΩστόσο, η επιρροή της κινεζικής καταστολής στις παγκόσμιες αγορές κρυπτονομισμάτων ήταν στην πραγματικότητα οριακή. Από την πιο πρόσφατη δήλωση καταστολής στις 24 Σεπτεμβρίου, το κόστος του bitcoin έχει αυξηθεί πραγματικά περισσότερο από 30%. Κατά τη στιγμή της σύνθεσης, το κρυπτονόμισμα διαπραγματεύεται στα $ 54,214. Ο διαδηλωτής απορρήτου καθώς και ο καταγγέλλων Edward Snowden δήλωσε πρόσφατα ότι η Κίνα &#x 2019; s απαγορεύουν &#x 201C; έκανε το bitcoin πιο ισχυρό. &#x 201D;\nΤι θεωρείτε Κίνα, συμπεριλαμβανομένης της εξόρυξης κρυπτονομισμάτων στην &#x 201C; Αρνητική λίστα για πρόσβαση στην αγορά &#x 201D; καθιστώντας τη βιομηχανία εκτός ορίων για τους επενδυτές; Ας καταλάβουμε στην περιοχή παρατηρήσεων που παρατίθεται παρακάτω.\nΗ εξόρυξη κρυπτονομισμάτων έχει πράγματι συμπεριληφθεί στο αρνητικό Πρότυπο του 2021 για το


Συγκλονίζουν οι γονείς του Άλκη: “Δεν κρατάμε κακία σε κανέναν – Αυτά τα παιδιά μεγάλωσαν χωρίς αγάπη” - Epiloges\nΣυγκλονίζουν οι γονείς του Άλκη: “Δεν κρατάμε κακία σε κανέναν – Αυτά τα παιδιά μεγάλωσαν χωρίς αγάπη”\n07/02/2022 2:17 μμ\nΣυγκλονίζουν οι γονείς του 19χρονου Άλκη, οι οποίοι άνοιξαν την πόρτα του σπιτιού τους στη Βέροια και με αξιοθαύμαστη αξιοπρέπεια και μεγαλείο ψυχής, μίλησαν αποκλειστικά στην ΕΡΤ3, λίγες ημέρες μετά την εν ψυχρώ δολοφονία του γιου τους, Άλκη Καμπανού.\nΖητούν να δικαιωθούν για τον άδικο χαμό του γιου τους, εκφράζοντας την ευχή ο Άλκης τους να είναι το τελευταίο θύμα της οπαδικής βίας στην Ελλάδα.\n“Δεν κρατάμε κακία σε κανέναν. Εγώ αυτή την στιγμή δεν έχω καθόλου συναισθήματα. Καμία μανούλα να μην βρεθεί στη θέση μου, είπε η μητέρα του Άλκη. Όπως είπε, το προηγούμενο απόγευμα στις 7.30 μ.μ, ο Άλκης είχε μιλήσει μαζί της. ”Μου τηλεφώνησε να δω τι κάνω. Την επόμενη μέρα θα έδινε μάθημα στο πανεπιστήμιο. Μου είπε θα έβγαινε μία βόλτα να φάει και μετά θα επέστρεφε σπίτι. Του ευχήθηκα καλή επιτυχία και κλείσαμε το τηλέφωνο. Στις 3 τα ξημερώματα μας ειδοποίησε ο κουνιάδος μας. Είχα την ελπίδα ότι δεν είναι αλήθεια…”.\nΠροηγούμενο άρθροΘεσσαλονίκη: Οικιακή βοηθός «ξάφρισε» κοσμήματα αξίας 10.000 ευρώ\nΕπόμενο άρθροΑρχίζουν οι εγγραφές στη Φιλαρμονική της ΚΕΔΗΣ- Ο Κωνσταντίνος Γκανιόπουλος ο νέος Αρχιμουσικός\nΕλλάδαΣυγκλονίζουν οι γονείς του Άλκη: “Δεν κρατάμε κακία σε κανέναν – Αυτά...


Eπιστολή Βάκη Τσιομπανίδη στον Πρωθυπουργό για το ασφαλιστικό αγροτών & τις κατασχέσεις των επιδοτήσεων - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΑΚΚΕΛ ΕΙΔΗΣΕΙΣ ΕΠΙΛΟΓΕΣ ΕΠΙΣΤΟΛΗ ΤΣΙΟΜΠΑΝΙΔΗΣ Eπιστολή Βάκη Τσιομπανίδη στον Πρωθυπουργό για το ασφαλιστικό αγροτών & τις κατασχέσεις των επιδοτήσεων\nEπιστολή Βάκη Τσιομπανίδη στον Πρωθυπουργό για το ασφαλιστικό αγροτών & τις κατασχέσεις των επιδοτήσεων\ntexnologosgeoponos.gr 8:13 μ.μ. ΑΓΡΟΤΙΚΑ ΘΕΜΑΤΑ, ΑΚΚΕΛ, ΕΙΔΗΣΕΙΣ, ΕΠΙΛΟΓΕΣ, ΕΠΙΣΤΟΛΗ, ΤΣΙΟΜΠΑΝΙΔΗΣ\nΣτον πρωθυπουργό ο Β. Τσιομπανίδης για το ασφαλιστικό αγροτών και κατασχέσεις επιδοτήσεων.\n-Πρωθυπουργό κ. Κυριάκο Μητσοτάκη\nΚυβερνητικοί και τραπεζικοί αξιωματούχοι δείχνουν τα τελευταία χρόνια να βρίσκονται σε ένα είδος συναγωνισμού για το ποιος θα επιφέρει τα μεγαλύτερα πλήγματα στον αγροτικό κόσμο. Ποιος θα κάνει τις μεγαλύτερες καταστροφές και θα βάλει τα μεγαλύτερα εμπόδια ώστε να εξαφανιστεί η αγροτική παραγωγή στην Ελλάδα προς όφελος ξένων συμφερόντων.\nΤο πιο πρόσφατο κρούσμα ήταν οι νέες ασφαλιστικές ρυθμίσεις που ανακοινώθηκαν, με τις οποίες διπλασιάζεται η κατά άτομο συνεισφορά των περισσότερων αγροτών και των οικογενειών τους.\nΠοιοι τα σκέφτηκαν αυτά;\nΔεν σκέφτηκαν ότι είναι ασήκωτα για τους αγρότες ή ακριβώς για αυτό τα βάζουν, για να τους γονατίσουν;\nΈχετε σκοπό να δώσετε λύση σε αυτό;\nΕπιπλέον, ο ΟΠΕΚΕΠΕ σε πρόσφατη ανακοίνωσή του αναφέρει κάτι πολύ ύποπτο και επικίνδυνο. Ειδικότερα αναφέρει ότι προς το ΠΑΡΟΝ δεν προβαίνει σε κατασχέσεις επιδοτήσεων («Προς το παρόν, δεν προβαίνει στην αφαίρεση, παρακράτηση, οποιαδήποτε ειδική επιβάρυνση, κατάσχεση ή άλλο τέλος ισοδύναμου αποτελέσματος»)!!!\nΥπάρχει δηλαδή πρόθεση από την ηγεσία του ΥΠΑΑΤ, του ΟΠΕΚΕΠΕ και της κυβέρνησης της ΝΔ να κλέψουν τις επιδοτήσεις των αγροτών; Σε ομιλία σας στις 16 Σεπτεμβρίου 2017 στην ΔΕΘ είχατε αναφέρει ότι μεταξύ άλλων θα μπορούσατε να εξοικονομήσετε «100 εκατομμύρια ευρώ, από το συμψηφισμό οφειλόμενων ασφαλιστικών εισφορών στον ΟΓΑ με αγροτικές επιδοτήσεις».\nΑυτά είναι άκρως ανησυχητικά αλλά και παράνομα.\nΤο Αγροτικό και Κτηνοτροφικό Κόμμα Ελλάδας (ΑΚΚΕΛ) έχει δώσει μάχες στο Ευρωπαϊκό Κοινοβούλιο για το ακατάσχετο των αγροτικών επιδοτήσεων και για την μη καθυστέρησή τους και τις έχει κερδίσει.\nΣήμερα ΕΙΝΑΙ ΠΑΡΑΝΟΜΗ η κατάσχεσή τους και ζητούμε να το ξεκαθαρίσετε τελειωτικά σε κάθε μέλος της κυβέρνησης και της δημόσιας διοίκησης, όπως επίσης και σε όλους τους τραπεζίτες οι οποίοι συμπεριφέρονται ως δικτάτορες και προχωρούν σε κατασχέσεις επιδοτήσεων.\nΜία επιπλέον απαράδεκτη κατάσταση με τις Τράπεζες είναι η μεγάλη καθυστέρηση στην άρση κάθε μπλοκαρίσματος σε τραπεζικό λογαριασμό όταν η ΔΟΥ, ΑΑΔΕ κλπ επιβεβαιώσουν ότι ο φορολογούμενος έχει κάνει ρύθμιση. Εγώ προσωπικά έγινα μάρτυρας τέτοιας περίπτωσης με την Τράπεζα να λέει ότι χρειάζεται ΤΡΕΙΣ ΕΒΔΟΜΑΔΕΣ για να άρει το μπλοκάρισμα.\nΟι τράπεζες δεσμεύουν πολύ γρήγορα τον λογαριασμό και μπλοκάρουν κάθε ανάληψη από τον δικαιούχο αγρότη, αλλά γιατί να χρειάζεται τόσο μεγάλο χρονικό διάστημα για να αρθεί το μπλοκάρισμα του λογαριασμού και να μπορεί ο αγρότης να έχει πρόσβαση στα χρήματά του;\nΟι τράπεζες σε όλο αυτό το χρονικό διάστημα (αλλά και όταν ο λογαριασμός ήταν μπλοκαρισμένος) μπορούν να τζογάρουν τα χρήματα του αγρότη και αυτό για εμάς αποτελεί όχι απλώς ένδειξη αλλά απόδειξη ότι υπάρχει δόλος από την πλευρά των τραπεζών.\nΟυσιαστικά υπάρχει υπεξαίρεση των χρημάτων του αγρότη για αυτό το χρονικό διάστημα.\nΈχετε σκοπό να δώσετε λύση σε αυτό το τεράστιο πρόβλημα ώστε να υποχρεωθούν ισοπεδωτικά όλες οι τράπεζες να σταματούν το μπλοκάρισμα του λογαριασμού τουλάχιστον εξίσου γρήγορα με την ταχύτητα με την οποία τον μπλοκάρουν;\nEπιστολή Βάκη Τσιομπανίδη στον Πρωθυπουργό για το ασφαλιστικό αγροτών & τις κατασχέσεις των επιδοτήσεων Reviewed by texnologosgeoponos.gr on 8:13 μ.μ. Rating: 5\nΑΓΡΟΤΙΚΑ ΘΕΜΑΤΑ ΑΚΚΕΛ ΕΙΔΗΣΕΙΣ ΕΠΙΛΟΓΕΣ ΕΠΙΣΤΟΛΗ ΤΣΙΟΜΠΑΝΙΔΗΣ


Συνεχίζονται οι διακοπές ρεύματος και τη Δευτέρα\nΔιακοπές ρεύματος και σήμερα στην Αττική. Η διάρκειά τους θα είναι μιάμιση ώρα ανά περιοχή. Διαβάστε αναλυτικά ποιες περιοχές θα μείνουν στο σκοτάδι το βράδυ\n27 Ιουνίου 2011 16:42\nΣυνεχίζονται και σήμερα, Δευτέρα, οι διακοπές ρεύματος σε όλη τη χώρα, λόγω της απεργίας της ΓΕΝΟΠ-ΔΕΗ που πραγματοποιείται από τα μεσάνυχτα της περασμένης Κυριακής.\nΕν τω μεταξύ, συζητείται ενώπιον του Μονομελούς Πρωτοδικείου (Τμήμα Ασφαλιστικών) η αίτηση της Διοίκησης της ΔΕΗ με την οποία ζητά να κηρυχθεί παράνομη και καταχρηστική η απεργιακή κινητοποίηση των εργαζομένων της επιχείρησης.\nΗ συζήτηση, είχε προγραμματιστεί για το μεσημέρι αλλά ουσιαστικά ξεκίνησε το απόγευμα της Δευτέρας καθώς προηγήθηκε αίτηση εξαίρεσης του προέδρου που υπέβαλε η πλευρά της ΓΕΝΟΠ-ΔΕΗ, όταν ο διευθύνων την συζήτηση αρνήθηκε το αίτημα των εργαζομένων για νέα διακοπή της εκδίκασης.\nΑμέσως μετά την απόρριψη του αιτήματος η ΓΕΝΟΠ-ΔΕΗ, δια των εκπροσώπων της στο δικαστήριο, υπέβαλε αίτηση εξαίρεσης η οποία κρίθηκε από άλλη σύνθεση και απερρίφθη.\nΗ απόφαση αναμένεται το μεσημέρι της Τρίτης.\nΜετά το τέλος της διαδικασίας ο πρόεδρος της ΓΕΝΟΠ-ΔΕΗ Νίκος Φωτόπουλος, δήλωσε ότι: "στο μάθημα της υποταγής θα μένουμε πάντα μετεξεταστέοι. Το κεφάλι δεν θα το σκύψουμε ποτέ, θα μας βρίσκουν στο δρόμο".\nΤο πρόγραμμα διακοπών\nΣύμφωνα με ανακοίνωση της ΔΕΗ, οι διακοπές στην ηλεκτροδότηση στην Αττική θα συνεχιστούν και το βράδυ της Δευτέρας και η διάρκειά τους θα είναι μιάμιση ώρα ανά περιοχή.\nΔείτε το πρόγραμμα διακοπών στην Αττική και στην Κεντρική Ελλάδα .\nΣτην Κρήτη θα γίνουν διακοπές από τις 20:10 έως τις 22:10 και στη Ρόδο από τις 19:30 έως τις 22:10. Δείτε εδώ .\nΣτη Θεσσαλονίκη, το πρόγραμμα διακοπών θα διαμορφωθεί ως εξής και στη Μακεδονία-Θράκη ως εξής .\nΣε Πελοπόννησο και Ήπειρο, η ΔΕΗ έχει ανακοινώσει επίσης διακοπές ρεύματος, και έχουν ως εξής\nΠαρέμβαση Ράικου για τις κινητοποιήσεις\nΟ υπουργός Περιβάλλοντος, Γ.Παπακωνσταντίνου, μετά την εισαγγελική παρέμβαση για τις απεργίες και τις διακοπές ρεύματος δήλωσε:\n"Η κυβέρνηση είναι αποφασισμένη να προστατέψει το κοινωνικό σύνολο από πρακτικές που δεν σέβονται όχι μόνον τις δικαστικές αποφάσεις, αλλά και τους πολίτες που πλήττονται και τελικά αναιρούν τον χαρακτήρα της ΔΕΗ ως επιχείρησης κοινής ωφέλειας".\nΝόμιμη η απεργία υποστηρίζει η ΓΕΝΟΠ


Είναι ξεκάθαρο: Φαβορί η Παναχαϊκή! – flamis.gr\nΕίναι ξεκάθαρο: Φαβορί η Παναχαϊκή!\nΓ’ Εθνική και Παναχαϊκή δεν «χωράνε» στην ίδια πρόταση, αλλά δυστυχώς για τους φίλους των «κοκκινόμαυρων» η ομάδα της Πάτρας και φέτος αναγκαστικά θα συμμετάσχει στη συγκεκριμένη κατηγορία και θα «τρέχει» σε…χωριά, βουνά και λαγκάδια.\nΑκόμη δεν έχει γίνει ο καταρτισμός των Ομίλων, αλλά επειδή οι αντίπαλοι λίγο-πολύ είναι γνωστοί με τις ομάδες της Πελοποννήσου να τοποθετούνται μαζί και ίσως να έρθουν «εδώ» και οι ομάδες της Αιτωλοακαρνανίας, η Παναχαϊκή όποιοι και να είναι οι αντίπαλοί της θα είναι φαβορί! Και θα είναι φαβορί όχι μόνο στον Ομιλο για την πρωτιά, αλλά και στα μπαράζ ανόδου. Παράλληλα έχει την υποχρέωση σε κάθε παιχνίδι θα πρέπει να επιβεβαιώνει εντός αγωνιστικού χώρου αυτόν τον χαρακτηρισμό.\nΠΗΡΕ ΜΙΑ ΓΕΥΣΗ\nΜιλάμε για την Παναχαϊκή και τη Γ’ Εθνική, κατηγορία στην οποία η δυναμικότητα των ομάδων είναι συγκεκριμένη. Και μια πρώτη γεύση από αυτές τις ομάδες πήρε η Παναχαϊκή στις δύο πρώτες φάσεις του Κυπέλλου με αντιπάλους τον Φωστήρα στον Ταύρο και τον Αίαντα στη Σαλαμίνα. Και σε κάθε περίπτωση το ζητούμενο για την Παναχαϊκή δεν είναι οι αντίπαλοι, αλλά το πως θα παρουσιαστεί η ίδια! Και η αλήθεια είναι ότι της έχει έρθει «κουτί» η αναβολή της πρεμιέρας και συνολικά η μετατόπιση του πρωταθλήματος κατά δύο εβδομάδες (αρχικά η πρεμιέρα είχε προγραμματιστεί για τις 19 Σεπτεμβρίου και τελικά η ΕΠΟ ανακοίνωσε ότι θα αρχίσει στις 3 Οκτωβρίου). Ετσι η Παναχαϊκή που καθυστέρησε να ξεκινήσει την προετοιμασία της θα έχει δύο εβδομάδες έξτρα για να μπορέσει να δουλέψει, να ενισχυθεί (ακόμη κάνει μεταγραφές) και να παρουσιαστεί στο πρωτάθλημα σε έναν ικανοποιητικό βαθμό ετοιμότητας.\nΠΑΤΡΑ: Η γυναίκα του πολιτισμού και του θεάτρου


Παρουσίαση βιβλίου του π. Γεωργίου Χριστοδούλου «Μια Χριστουγεννιάτικη κατασκήνωση» - Ο Άρχων\nΠαρουσίαση βιβλίου του π. Γεωργίου Χριστοδούλου «Μια Χριστουγεννιάτικη κατασκήνωση»\nΣτη συνέχεια, ο αιδεσιμολογιώτατος πρωτοπρεσβύτερος π. Γεώργιος Χριστοδούλου, ευχαρίστησε όλους τους συντελεστές του βιβλίου και της εκδήλωσης. Αναφέρθηκε επίσης στην αναγκαιότητα επένδυσης στην ποιμαντική της νεότητας με κάθε μέσο, λόγω της φανερής έλλειψης κατηχήσεως που παρατηρείται στους ενήλικες.\nΤον Μακαριώτατο Αρχιεπίσκοπο εκπροσώπησε ο αιδεσιμολογιώτατος πρωτοπρεσβύτερος π. Βασίλειος Μπουρντένης. Στην εκδήλωση παρευρέθησαν αρκετοί κληρικοί από την Ιερά Αρχιεπισκοπή Αθηνών αλλά και από άλλες μητροπόλεις, αρχές του τόπου, εκπαιδευτικοί, διευθυντές δημοσίων και ιδιωτικών σχολείων, κατηχητές, η Γενική Γραμματέας του Μορφωτικού Εξωραϊστικού Ομίλου Νέου Ψυχικού(Μ.Ε.Ο) κ. Νταίζη Κωνστάν και φυσικά αρκετά παιδιά που είχαν την ευκαιρία να απασχοληθούν στο Νεανικό Κέντρο δημιουργώντας διάφορες χειροτεχνίες με τη βοήθεια της εικονογράφου του βιβλίου Πέγκυ Φούρκα και τον Σωτήρη Καραμάνο. Στα πλαίσια της εκδήλωσης συγκεντρώθηκαν καραμέλες για τα φτωχά παιδιά της Κατάγκας στην Αφρική.\nΗ Αρχιεπισκοπή Αθηνών διαψεύδει συνάντηση με Κ. Μητσοτάκη\nΠατριάρχης και Αρχιεπίσκοπος στην εκδήλωση «Καθαρός Ασωπός» (ΦΩΤΟ)


Οι νόμοι της ανθρώπινης φύσης και η αποκωδικοποίηση συμπεριφοράς\nΔίκη Johnny Depp: Ο ψυχίατρος από την πλευρά της Amber Heard και η viral κατάθεση που καίει τον ηθοποιό\nΜαρία Μπενέτογλου 24 May 2022\n«Ο κακοποιημένος άνθρωπος κουβαλάει την ενοχή ότι φταίει»: Η Λένα Δροσάκη λύγισε για το #MeToo και την δίκη Φιλιππίδη\nΑγγελίνα Μάνου 24 May 2022\nΠώς θα συνδεθώ ξανά με τον πραγματικό μου εαυτό εάν νιώθω πώς έχω χάσει τον δρόμο μου;\nΑμαλία Σοφιανοπούλου 24 May 2022\nΤι λένε τ’ άστρα και τα ζώδια (24/05/2022)\nipop team 24 May 2022\nΚαι αν σου έλεγα ότι το μυστικό της επιτυχίας είναι στην αποκωδικοποίηση της ανθρώπινης συμπεριφοράς;\nΜπορείς να χρησιμοποιήσεις τους νόμους της ανθρώπινης φύσης προς όφελος σου;\nΛαμπρινή Λαδά\t4 months ago dioptra Inspiration\nΠολλές φορές βλέπω γύρω μου ανθρώπους με ανησυχίες. Ανθρώπους που προσπαθούν να εξηγήσουν τη συμπεριφορά των ανθρώπων γύρω τους. Αν διαβάσεις ένα βιβλίο προσωπικής ανάπτυξης και αυτό είναι καλό και σου ανοίξει ένα νέο μονοπάτι στον τρόπο που σκέφτεσαι, δεν μπορείς να ξαναδείς τον κόσμο με τα ίδια μάτια. Μετράμε τόσα χρόνια ανθρωπότητας, εξέλιξης, ερευνών, όπου επιστήμονες από όλων τον κόσμο κάνουν πειράματα, ελέγχουν συμπεριφορές, ελέγχουν τον τρόπο που συμπεριφέρεται ο εγκέφαλος στις ανάλογες καταστάσεις και τελικά καταλαβαίνουμε ότι υπάρχουν «οι νόμοι της ανθρώπινης φύσης», δεν είναι μόνο θεωρία. Οι άνθρωποι συμπεριφερόμαστε με τον κάθε τρόπο γιατί υπάρχει κάποια ανάγκη πίσω από αυτό. Φαντάσου λοιπόν να είχες την τύχη να έχεις την πρόσβαση σε αυτό την «εγκυκλοπαίδεια» που αποκωδικοποιεί τη συμπεριφορά των ανθρώπων γύρω σου.\nΤο κεφάλαιο συμπεριφορά είναι αυτό που με ενδιαφέρει περισσότερο από οτιδήποτε. Θέλω να ψάξω, να μάθω, να διαβάσω, να εξηγήσω. Δεν μπορώ να το αφήσω έτσι. Γιατί συμπεριφέρομαι έτσι. Ποιες ανάγκες μου με ωθούν να κάνω αυτές τις κινήσεις που κάνω. Γιατί αντιδρώ έτσι. Γιατί ο άνθρωπος που συναναστράφηκα σήμερα το πρωί συμπεριφέρθηκε με θυμό ή φώναξε; Οι σπουδές μου στο coaching βρέθηκαν στο δρόμο μου για να μου ανοίξουν αυτήν την πόρτα που δεν περίμενα ποτέ ότι θα μου δώσει απαντήσεις.\nΚαι όσο διάβαζα, τόσες περισσότερες απαντήσεις λάμβανα. Ευτυχώς υπάρχουν εκεί έξω άνθρωποι που έχουν αφιερώσει την ζωή τους στο να βρουν όλες αυτές τις απαντήσεις. Κάποιες φορές μοιράζομαι τις ανησυχίες μου αυτές με ανθρώπους που έχουν πιο κάθετες απαντήσεις, που πιστεύουν ότι η ζωή είναι άσπρο ή μαύρο χωρίς όμως να έχουν όλα τα δεδομένα που υπάρχουν. Δεν λέω ότι αυτό που λέω εγώ είναι το σωστό. Υπάρχει τόσος ανεξερεύνητος κόσμος εκεί έξω που απορώ πώς μπορείς να είσαι σίγουρος για μια άποψη που έχεις.\nΕκείνος που γνωρίζει το γιατί κερδίζει παντού\nΤι είναι αυτό που αναζητάς περισσότερο στη ζωή σου; Είναι η αγάπη, η οικονομική ευημερία, η επαγγελματική επιτυχία; Αν, λοιπόν, σου έλεγε κάποιος ότι εκείνος που γνωρίζει τους λόγους που κινούν τη συμπεριφορά των ανθρώπων, κερδίζει στην αγάπη, στις επιχειρήσεις, στις σχέσεις, στην επικοινωνία, τι θα έκανες; Γιατί ακόμα και οι πωλήσεις που θα κάνω αν έχω κάποιο προϊόν εξαρτάται από το ποια ανάγκη καλύπτω εκεί έξω. Στις σχέσεις το ίδιο. Κάθε άνθρωπος που έχεις απέναντί σου έχει δικές του ανάγκες που καθορίζουν την συμπεριφορά του.\nΜάθε πρώτα για εσένα. Ας υποθέσω ότι ζηλεύω, ή ότι φοβάμαι την απόρριψη, ή ότι δεν μπορώ να ελέγξω τον θυμό μου. Από που προέρχονται όλα αυτά τα συναισθήματα;\nΚατανοώντας τη διαπερατότητα των συναισθημάτων, θα μάθετε ότι ο πιο αποτελεσματικός τρόπος επιρροής είναι να αλλάξετε τη διάθεση και τη στάση σας. Οι άνθρωποι ανταποκρίνονται στην ενέργεια και στη συμπεριφορά σας περισσότερο απ’ ό,τι στα λόγια σας…\nΘέλει δουλειά, θέλει χρόνο, θέλει κόπο. Δεν είναι εύκολο το να καταλάβεις τι συμβαίνει μέσα στο μυαλό σου. Είναι δύσκολο αλλά είναι μια επένδυση που δίνει εγγυημένα καρπούς. Γιατί η προτεραιότητα είμαστε εμείς. Και μετά όλοι οι άλλοι.\nΠιάνουμε συχνά ένα βιβλίο προσωπικής ανάπτυξης και ανιχνεύουμε σαν άλλοι δημόσιοι κατήγοροι, τις συμπεριφορές των άλλων που δεν μας αρέσουν. Τα βιβλία είναι βιβλία προσωπικής ανάπτυξης όχι ανάπτυξης των άλλων. Αν διαβάζεις ένα βιβλίο για να αλλάξεις τους άλλους γύρω σου, να ξέρεις ότι χάνεις τον χρόνο σου. Κανείς μας δεν είναι σε θέση να αλλάξει τη ζωή κανενός άλλου, εκτός μόνο του ίδιου μας του εαυτού, εφόσον δουλέψουμε φυσικά.\nΑπό την Αθήνα του Περικλή μέχρι την “Coco” Chanel και τον Michael Jackson\nΠώς ο Περικλής κατάφερε όλα αυτά που κατάφερε στην Αρχαία Αθήνα και την έφτασε εκεί που είναι μέχρι σήμερα; Πώς η Κατερίνα Σφόρτσα, μια εξώγαμη κόρη του Δούκα Σφόρτσα, γεννημένη το 1463, κατάφερε να σπάσει όλα τα στερεότυπα της εποχής που ήθελε τη γυναίκα να είναι μητέρα και σύζυγος και απέκτησε μεγάλη φήμη λόγω της πολεμικής και στρατηγικής της δεξιότητας καθώς και για τον σκληρό και αδίστακτο χαρακτήρα της; ( μια καταπληκτική ιστορία που αξίζει να διαβάσεις).\nΠώς η “Coco” Chanel από το ορφανοτροφείο της κεντρικής Γαλλίας και τα καμπαρέ και τους λάθους χειρισμούς στον πόλεμο κατάφερε να επικρατήσει και να καθιερωθεί στη μόδα και να δημιουργήσει κίνημα. Πώς ο Michael Jackson έκανε το κοινό του να παραληρεί και να λαχταρά για το νέο του δίσκο. Πώς οι φήμες που με στρατηγική διέρρεαν οι δημοσιοσχετίστες του έχτισαν τον μύθο του με μαεστρία.\nΗ δημιουργία της φαντασίας, της δημιουργίας του άπιαστου αντικείμενου του πόθου δημιουργούνται από την έλλειψη και όχι από τον κορεσμό.\nΕπιτέλους έχω αυτό που ήθελα. Είμαι ευτυχισμένος; Όχι ακριβώς. Αλλά τι λείπει; Η ψυχή μου δεν έχει πια αυτή τη γαργαλιστική αίσθηση που γεννά η επιθυμία…Ω, ας μην αυταπατώμαστε- η ηδονή δεν έγκειται στην ικανοποίηση αλλά στο κυνήγι της.\nΠιέρ Ογκιστέν Καρόν Ντε Μπομαρσέ\nΒρες τη συνταγή\nΘες να γίνεις πετυχημένος, αλήθεια έχεις ρωτήσει τον εαυτό σου τι σημαίνει επιτυχία για εσένα; Γιατί δεν είναι για όλους ο ίδιος ορισμός. Θες να κάνεις μια σχέση ζωής, θες να είσαι περιζήτητος στον εργασιακό χώρο σου, θες να κάνεις ασύλληπτες πωλήσεις, θες να ζήσεις τη ζωή που έχεις ονειρευτεί; Οι σύμβουλοι επιτυχίας των πολυεκατομμυριούχων υποστηρίζουν ότι μπορούμε όλοι να το κάνουμε αρκεί, να βρούμε κάποιον που το έκανε πριν από εμάς και να ακολουθήσουμε το παράδειγμά του.\nΌχι να γίνουμε φερέφωνα αλλά να βάλουμε τη στρατηγική του στη δική μας ζωή. Η πληροφορία είναι εκεί έξω και μπορείς και εσύ να δεις αυτή τη συνταγή. Δεν είναι μυστική.\nΔιάβασα το βιβλίο «Οι νόμοι της ανθρώπινης φύσης» ένα βιβλίο που σου προτείνω να διαβάσεις και εσύ, αν σε ενδιαφέρει το γιατί συμπεριφερόμαστε με αυτόν τον τρόπο οι άνθρωποι και πώς μπορούμε να χρησιμοποιήσουμε όλα αυτά τα μυστικά προς όφελός μας. Γιατί να θυμάσαι ότι η επιτυχία δεν είναι προνόμιο των λίγων. Είμαστε όλοι πλασμένοι από το ίδιο υλικό και αφού κάποιος άλλος το κατάφερε, μπορείς και εσύ.\nΤο βιβλίο αυτό είναι ένας πολύτιμος οδηγός για ανθρώπους που θέλουν απαντήσεις. Για ανήσυχα πνεύματα που δεν αρκούνται στα λίγα. Δεν το διαβάζεις μια φορά και το αφήνεις στην άκρη. Το έχεις δίπλα σου στο κομοδίνο ή στο γραφείο σου και ανατρέχεις όποτε θες να εξηγήσεις κάτι. Αυτή θεωρώ ότι είναι η ορθή χρήση του και εύχομαι να σου ανοίξει νέες πόρτες στη ζωή σου όπως συνέβη και σε εμένα.\nΤο βιβλίο «Οι νόμοι της ανθρώπινης φύσης» του Robert Greene κυκλοφορεί απο τις εκδόσεις Διόπτρα.\nTags : dioptraInspiration\nΛαμπρινή Λαδά 19 January 2022\nΤι λένε τ’ άστρα και τα ζώδια (19/01/2022)\nΔικηγόρος 24χρονης: Τι έδειξε η ιατροδικαστική εξέταση- 2 ακόμα γυναίκες κατήγγειλαν ότι βιάστηκαν με τον ίδιο τρόπο\nΈχεις αναρωτηθεί πόσο έχει αλλάξει η προσωπικότητά σου με την πάροδο του χρόνου;\nΜαρία Παπαδοπούλου 21 May 2022\nΗ υπέροχη αίσθηση του να πηγάζει η χαρά από μέσα σου\nLove is love: Μήπως πρέπει να προβληματιστείς εάν δεν βρίσκεις έμπνευση σ’ αυτά τα quotes;


Hotel Napoleon | Ξενοδοχείο | 18-24 Travel\nαναχώρηση από: Επιλέξτε πόλη αναχώρησης Αθήνα (από 298€) Θεσσαλονίκη (από 280€) Πάφος (από 325€)\nΤο 4 αστέρων Ξενοδοχείο Napoleon βρίσκεται σε πολύ κεντρικό σημείο του Μιλάνου, και είναι η καλύτερη επιλογή για εσάς που θέλετε να συνδυάσετε στις διακοπές σας τη φινέτσα με τον σύγχρονο τρόπο ζωής.\nΤο Napoleon Hotel διαθέτει 40 υπέροχα κι άνετα δωμάτια. Όλα διαθέτουν κλιματισμό και τηλεόραση επίπεδης οθόνης. Το μπάνιο είναι ιδιωτικό και πλήρως εξοπλισμένο.\nΚάθε πρωί στο ισόγειο του Ξενοδοχείου σερβίρεται πλούσιος μπουφές για το πρωινό σας από τις 07:00 μέχρι τις 10:00. Επίσης, στον χώρο του ξενοδοχείου υπάρχει μπαρ το οποίο λειτουργεί από τις 07:00 μέχρι τις 22:00.\nΣτις εγκαταστάσεις του ξενοδοχείου υπάρχει αίθουσα συσκέψεων χωρητικότητας 10 ατόμων. Υπάρχει, επίσης ιδιωτικός χώρος στάθμευσης καθώς και δημόσιος γύρω από το ξενοδοχείο με χρέωση.\nΗ ρεσεψιόν λειτουργεί 24 ώρες και μιλά Ιταλικά, Ρώσικα, Ισπανικά, Γαλλικά, Αγγλικά και Γερμανικά. Υπάρχει χώρος φύλαξης αποσκευών καθώς και φαξ και φωτοτυπικό μηχάνημα. Μπορείτε να κάνετε χρήση των υπηρεσιών πλυσίματος ρούχων, στεγνού καθαρίσματος και σιδερώματος.\nΤο check in μπορεί να πραγματοποιηθεί από τη 13:00 ως τις 00:00 την ημέρα της άφιξης στο ξενοδοχείο, ενώ το check out θα πρέπει να ολοκληρωθεί έως και τις 12:00 την ημέρα της αναχώρησης. Το check in και το check out πραγματοποιούνται εύκολα και γρήγορα, για την καλύτερη εξυπηρέτηση σας.\nΚεντρικότατη η τοποθεσία του Napoleon Hotel, καθώς, σε απόσταση αναπνοής βρίσκεται η οδός Corso Buenos Aires με τα 350 καταστήματα. Στα 50 μέτρα, βρίσκεται ο σταθμός Lima του μετρό, στην κόκκινη γραμμή. Ο Σιδηροδρομικός Σταθμός Milano Centrale απέχει 15 λεπτά με τα πόδια. Μπροστά από το σταθμό αναχωρούν λεωφορεία προς τα Αεροδρόμια Linate και Malpensa. Ενώ, το εκθεσιακό κέντρο Expo 2015 βρίσκεται 19χλμ. μακριά και είναι προσβάσιμο με το μετρό.


ΠΩΣ ΝΑ ΝΙΩΣΕΙΣ ΚΑΛΥΤΕΡΑ ΣΕ ΛΙΓΟΤΕΡΟ ΑΠΟ 15 ΛΕΠΤΑ : PreciousLife\nΠΩΣ ΝΑ ΝΙΩΣΕΙΣ ΚΑΛΥΤΕΡΑ ΣΕ ΛΙΓΟΤΕΡΟ ΑΠΟ 15 ΛΕΠΤΑ\nadmin . September 12, 2019\t. 0 Comments\nΚάνε σύντομο διάλειμμα διαλογισμού. Είναι απλό: Κάθισε ήσυχα, κλείσε τα μάτια και επικεντρώσου στην αναπνοή σου. Όταν αποσπαστεί η προσοχή σου, απλά φέρε την προσοχή σου στην αναπνοή σου.\nΌταν τελειώσεις, ίσως αισθανθείς πιο θετικός και υπομονετικός. Αυτό ακριβώς χρειάζεται για να κάνεις την ενέργεια της ημέρας σου θετική και να ξεφύγεις από το άγχος.\nΒγες έξω για λίγα λεπτά και κάθισε στον ήλιο, ή πάτε λίγο φρέσκο αέρα. Οι έρευνες δείχνουν ότι ο χρόνος έξω μπορεί να σου δώσει περισσότερη ενέργεια, καλύτερη μνήμη και λιγότερο άγχος. Ακόμα και αν βρίσκεσαι στην πόλη, παρατήρησε τα δέντρα, τα λουλούδια και τα πάρκα. Απόλαυσε τη φύση για να δώσεις στον εαυτό σου ώθηση.\nΔιάβασε μερικές σελίδες από ένα αστείο βιβλίο, παρακολούθησε ένα κλιπ του αγαπημένου σου κωμικογράφου ή κάλεσε έναν φίλο που σε κάνει πάντα να γελάς. Το γέλιο προφανώς φτιάχνει τη διάθεσή σου, τονώνει την καρδιά, τους πνεύμονες και τους μυς σου. Κάνει τον εγκέφαλό σου να απελευθερώνει περισσότερες ενδορφίνες. Και μπορεί να χαλαρώσει τους μυς και να βοηθήσει το κυκλοφορικό.\nΠάρε ένα στυλό και γράψε μερικά πράγματα για τα οποία είσαι ευγνώμων. Σκέψου τις σχέσεις σου, τα πράγματα που πήγαν καλά και τις θετικές πλευρές της ζωής σου – μεγάλα ή μικρά. Οι άνθρωποι που το κάνουν αισθάνονται καλύτερα και ενοχλούνται λιγότερο από το άγχος. Και μπορεί να χρειαστεί πολύς χρόνος.\nΠαίξε μερικά από τα αγαπημένα σου τραγούδια για να χαλαρώσεις και να φτιάξεις τη διάθεσή σου. Η έρευνα δείχνει ότι η μουσική έχει όλα τα πλεονεκτήματα – μπορεί να μειώσει το άγχος και τον πόνο. Αν θέλεις να χορέψεις, ακόμα καλύτερα.\nΑνοιξε την πόρτα σε κάποιον. Δώρισε χρήματα εκεί που επιθυμείς. Γράψου για ένα εθελοντικό έργο. Βοήθησε ένα μέλος της οικογένειας με μια μικρή εργασία. Μελέτες αποδεικνύουν ότι όταν δείχνεις καλοσύνη σε άλλους ανθρώπους, αυτό σε κάνει να αισθάνεσαι καλύτερα. Και αυτό μπορεί να γίνει γρήγορα, οποιαδήποτε μέρα της εβδομάδας.\nΦτάσε τα δάχτυλα των ποδιών σου! Κάνε ένα σύντομο διάλειμμα για να τεντώσεις απαλά τον σβέρκο, τους ώμους, την μέση, τους μηρούς και τους γοφούς. Δοκίμασε τις κινήσεις της γιόγκα, όπως τον σκύλο ή τη γάτα. Όταν τεντώνεσαι, μειώνεται το στρες και στέλνεις επιπλέον αίμα στους μυς σου.\n« 20 ΣΠΙΤΙΚΑ ΣΝΑΚ ΓΙΑ ΤΟ ΣΧΟΛΕΙΟ\nΠΟΛΥΥΥ… EXTREME!!!!! »


Πρόεδρος από την προοδευτική παράταξη, που θα ενώνει σε μια πολύ κρίσιμη συγκυρία για το Έθνος - Φώφη Γεννηματά\nΠρόεδρος από την προοδευτική παράταξη, που θα ενώνει σε μια πολύ κρίσιμη συγκυρία για το Έθνος\nHome › Τα Νέα Μου › Πρόεδρος από την προοδευτική παράταξη, που θα ενώνει σε μια πολύ κρίσιμη συγκυρία για το Έθνος\nΟμιλία για την αναθεώρηση του Συντάγματος στην Ολομέλεια της Βουλής\nΈχω τονίσει πολλές φορές ότι σε συνθήκες κοινοβουλευτικής και πολιτικής ομαλότητας, η συζήτηση για την Αναθεώρηση του Συντάγματος, θα ήταν μια κορυφαία θεσμική διαδικασία. Κι όμως στη σημερινή Ελλάδα, η θεσμική σοβαρότητα και προσήλωση, ακόμη και σε μια κρίσιμη και ιστορική διαδικασία, παραμένει ζητούμενο. Ειδικά σε αυτή τη Βουλή των ισχνών τεχνητών πλειοψηφιών.\nΔυστυχώς, ήδη από την πρώτη συζήτηση της Αναθεώρησης του Συντάγματος έως και σήμερα παρακολουθήσαμε την ίδια κενή αντιπαράθεση. Ένα αληθινό «κρυφτό», μικροκομματικά παιχνίδια πίσω από τις συνταγματικές διατάξεις.\nΑυτή είναι η πραγματικά οδυνηρή ιστορία αυτής της Αναθεώρησης, σε σκηνοθεσία και εκτέλεση ΣΥΡΙΖΑ και ΝΔ.\nΜε αυτή τη φθηνή λογική προσεγγίζουν οι πρωταγωνιστές του ψεύτικου δικομματισμού το ιστορικό αναθεωρητικό εγχείρημα. Κι έτσι οδηγούν και πάλι σε πόλωση και διχασμό. Όπως στα πάντα, έτσι και εδώ, στην κορυφαία στιγμή της κοινοβουλευτικής δημοκρατίας, μέσα σε μια παγωμένη ατμόσφαιρα, χωρίς το κύρος και την αίγλη που της πρέπουν, η συζήτηση γίνεται με υστεροβουλία, με ψεύτικα διλήμματα και ιδεολογικές ακροβασίες.\nΌμως ο κ. Τσίπρας δεν χρειάζεται να αντιδικεί με τον κ. Μητσοτάκη για να χτίζει ψευτοδιλήμματα. Μοιάζουν άλλωστε τόσο πολύ οι πολιτικές τους. Η Παλαιά Δεξιά της ΝΔ και η Νέα Δεξιά του ΣΥΡΙΖΑ.\nΕκτός όμως από συντηρητικοί δυστυχώς είναι και απίστευτα κυνικοί. Το ζήσαμε αυτό και με την φωτιά στο Μάτι. Όταν το ίδιο εκείνο βράδυ έστησαν ένα θέατρο με την παρουσία του Πρωθυπουργού όπου έκαναν ότι δεν ήξεραν ότι υπήρχαν τόσοι νεκροί. Και τώρα συνεχίζουν να προκαλούν με απίστευτο κυνισμό ορισμένοι Βουλευτές και υποψήφιοι ευρωβουλευτές του ΣΥΡΙΖΑ. Προκαλούν την Κοινωνία με τις δηλώσεις τους. Ας σεβαστούν τους νεκρούς και τις οικογένειές τους.\nΤόσο τα θύματα της τρομοκρατίας, όσο και τους νεκρούς από τις δολοφονικές επιθέσεις με τις μολότοφ.\nΑρκετά και με τον κυνισμό αρκετά και με τις προκλήσεις.\nΚαμία ανοχή στην τρομοκρατία.\nΟΧΙ στη βία, σε κάθε εκδήλωσή της.\nΣτο τέλος της εμπειρίας της «αναθεώρησης αλά ΣΥΡΙΖΑ», με τη περίφημη δημόσια διαβούλευση για το Σύνταγμα και την πρωτοφανώς σύντομη λειτουργία της Επιτροπής Αναθεώρησης, τα συμπεράσματα είναι πλέον σαφή:\nΟ ΣΥΡΙΖΑ δεν τόλμησε ποτέ να αντιπαραθέσει τις δικές του απόψεις για ένα ανθεκτικό και λειτουργικό Σύνταγμα.\nΧρησιμοποιεί κάθε θέμα και το Σύνταγμα, για να καλλιεργήσει εμφυλιοπολεμικές καταστάσεις, να αποκομίσει μικροκομματικά οφέλη μέσω των πλαστών διαχωριστικών γραμμών.\nΤο παιχνίδι αυτό, της τεχνητής πόλωσης και του διχασμού, το παίζει βέβαια και η ΝΔ, ανταποκρίνεται σε αυτή τη λογική.\nΗ οποία την Άνοιξη υπονόμευσε ανοιχτά τις πρωτοβουλίες μας για μια ουσιαστική και συναινετική διαδικασία.\nΚόντρα στη δική τους αδιέξοδη λογική, η δική μας Παράταξη θα επιμείνει να αποδίδει στη διαδικασία το κύρος και τη σπουδαιότητα που της αναλογεί.\nΕμείς συμφωνήσαμε να αναθεωρηθεί το Σύνταγμα στα σημεία και στην έκταση που πρέπει.\nΕπικεντρωμένο στον πολίτη και με κυρίαρχο στόχο την ανάκτηση της εμπιστοσύνης του στην Πολιτεία και την Πολιτική. Το κρίσιμο ζητούμενο είναι η εμβάθυνση και τελικά την εμπέδωση της Δημοκρατίας.\nΌταν τον περασμένο Μάρτιο που υπήρχε ακόμα χρόνος έστειλα σε όλους τους πολιτικούς αρχηγούς επιστολή με τις δικές μας προτάσεις για μια συναινετική αναθεώρηση του Συντάγματος, Κυβέρνηση και αξιωματική αντιπολίτευση στάθηκαν απέναντί μας.\nΒλέπετε, τότε, έπρεπε να τοποθετηθούν υπεύθυνα και σοβαρά.\nΕμείς διατυπώσαμε συγκεκριμένες προτάσεις για την αναβάθμιση της αξιοπιστίας του πολιτικού μας συστήματος και την ενίσχυση του κράτους δικαίου.\nΚαι σταθήκαμε απέναντι στη στείρα λαγνεία των μεταρρυθμίσεων όσο και στο φαινόμενο του συνταγματικού λαϊκισμού.\nΣΥΡΙΖΑ και ΝΔ «θόλωσαν» το ισχυρό πολιτικό μήνυμα που αυτή η Αναθεώρηση όφειλε να έχει. Αρνήθηκαν να διαμορφώσουν τις αναγκαίες συνθήκες συναίνεσης. Κι έτσι υποβάθμισαν το ίδιο το Σύνταγμα σε ακόμη αντικείμενο του πολιτικού ανταγωνισμού και κομματικών σκοπιμοτήτων!\nΚι έτσι, στο βωμό της «πολιτικής επιβίωσης» χάθηκε ξανά -όπως το 2008- κι αυτή η ευκαιρία.\nΟ ΣΥΡΙΖΑ προσπαθεί, απαξιωμένος, στα τελειώματά του, να επενδύσει πάνω στο μόνο που του έμεινε: τον διχασμό.\nΤόσο η Κυβερνητική πλειοψηφία όσο και η ΝΔ, οι 2 όψεις του fake δικομματισμού, αποδείχθηκαν πολύ λίγοι για να προχωρήσουν στις αναγκαίες μεταρρυθμίσεις στην Παιδεία, την Ενέργεια, την Αυτοδιοίκηση, τη Δικαιοσύνη, τις Ανεξάρτητες Αρχές. Κυριάρχησαν οι παρωπίδες.\nΑρνούμαστε να γίνουμε κομμάτι ενός αντι-θεσμικού αντι-κοινοβουλευτικού σκηνικού.\nΑκόμη και σε αυτές τις συνθήκες , εμείς δεν θα μείνουμε παθητικοί θεατές.\nΔεν θα επιτρέψουμε, λοιπόν, να γίνει η αναθεώρηση παιχνίδι για λίγους.\nΟύτε σε αυτή τη Βουλή που έχει απoλέσει σημαντικό βαθμό της νομιμοποίησής της, στο δρόμο προς τις εκλογές. Ούτε όμως και στην επόμενη.\nΔεν θα επιτρέψουμε με την ψήφο μας, η συνταγματική αναθεώρηση να γίνει υπόθεση μίας μόνο πολιτικής δύναμης. Δεν μπορεί να υπάρχει «εν λευκώ» εντολή για την αναθεώρηση του Συντάγματος.\nΚαι θα κάνουμε ό,τι είναι δυνατό και ό,τι αναλογεί στην πραγματική πολιτική μας ισχύ για να μην αφήσουμε επίδοξους της εξουσίας να κόψουν και να ράψουν την αναθεώρηση στα μέτρα τους.\nΚαμιά διάταξη προς αναθεώρηση με 180 ψήφους. Το ξαναλέω το επαναλαμβάνω το λέμε όλη την ημέρα το είπαμε και στην πρώτη συνεδρίαση για την αναθεώρηση. Είναι πάρα πολύ σημαντικό για τα επόμενα βήματα και την σωστή ολοκλήρωση της αναθεωρητικής διαδικασίας από την επόμενη Βουλή.\nΕιδικά, ως προς το θέμα του Προέδρου της Δημοκρατίας, εμείς έγκαιρα επισημάναμε την ανάγκη αποσύνδεσης της εκλογής του από τη θητεία της Βουλής και την προκήρυξη πρόωρων εκλογών. Και προφανώς διαφωνούσαμε πάντα με την λογική της εργαλειοποίησης του Προέδρου της Δημοκρατίας της απίστευτης εμπλοκής του στις εξελίξεις. Με την επιλογή να έχουμε έναν Πρόεδρο της Δημοκρατίας υποψήφιο να κάνει προεκλογική εκστρατεία στα μπαλκόνια. Το θεωρούμε αδιανόητο και πραγματικά αλλάζει το ίδιο το πολίτευμα.\nΕμείς δεν κάναμε παιχνίδια με το κορυφαίο αυτό ζήτημα, όπως ο ΣΥΡΙΖΑ και η ΝΔ.\nΩς προς το θέμα του Προέδρου της Δημοκρατίας έχουμε πει σε όλους τους τόνους ότι θα πρέπει να προέλθει από την προοδευτική παράταξη. Έναν Πρόεδρο που θα ενώνει σε μια πολύ κρίσιμη συγκυρία για το έθνος.\nΤο Κίνημα Αλλαγής, η μεγάλη Δημοκρατική Παράταξη είναι ο διαχρονικός θεσμικός εγγυητής της Δημοκρατίας, του Κράτους Δικαίου, των Ατομικών Δικαιωμάτων και Ελευθεριών.\nΣήμερα, όπως και πάντα, εμείς θα εγγυηθούμε την ομαλή λειτουργία της Δημοκρατίας μας.\nΘα στηρίξουμε το οικοδόμημα του Κοινοβουλευτισμού.\nΤη λειτουργία των πολιτειακών μας θεσμών.\nΤο Σύνταγμα είναι το θεμέλιο της Πολιτείας. Ο Καταστατικός Χάρτης της Χώρας.\nΓι’ αυτό απαιτείται υπευθυνότητα.\nΣτεκόμαστε, λοιπόν, απέναντι στο συνταγματικό λαϊκισμό.\nΑπέναντι στις πρόχειρες λύσεις.\nΣε τοξικές συνταγές.\nΣτον ανέξοδο ακτιβισμό.\nΣε κάθε εξω-θεσμική παρέμβαση που ρίχνει νερό στο μύλο των ακραίων αντι-δημοκρατικών στοιχείων.\nΜε τη δική μας συμβολή, τη δική μας εγγύηση:\nΑνακόπτουμε την υποβάθμιση του κύρους των θεσμών.\nΑξιώνουμε την εμπέδωση του Κράτους Δικαίου.\nΔιεκδικούμε την ανοικοδόμηση του Κοινωνικού Κράτους.\nΣτοχεύουμε στην εμπέδωση της πολιτικής σταθερότητας.\nΔιαφυλάσσουμε τα ανθρώπινα δικαιώματα.\nΣχεδιάζουμε μια ισχυρή Ελλάδα της γνώσης και της έρευνας.\nΈνα νέο Κράτος, αποκεντρωμένο, σύγχρονο, εξωστρεφές.\nΚόντρα σε όσους ναρκοθετούν την πορεία μας προς το αύριο.\nΘα επιμείνουμε στο δρόμο της Προόδου και της Αλλαγής.\nΣτο δρόμο ενός ισχυρού κεντροαριστερού Κινήματος Αλλαγής που στηρίζει την Ελληνική Πολιτεία απέναντι σε όσους την αμφισβητούν και τη χτυπούν.


Τα δέκα καλύτερα "Made in Greece" εστιατόρια στο Λονδίνο (ΦΩΤΟ) - Made in Greece\nΕίναι γνωστό πως η ελληνική κουζίνα έχει πολλούς θαυμαστές στο εξωτερικό. Δεν είναι λίγοι οι τουρίστες που μας επισκέπτονται κάθε χρόνο για να δοκιμάσουν τις παραδοσιακές ελληνικές γεύσεις με «βασιλιάδες» σε αυτές, το μουσακά, το σουβλάκι, το τζατζίκι και τη χωριάτικη σαλάτα.\nΔεν χρειάζεται όμως οπωσδήποτε να επισκεφτεί την Ελλάδα κάποιος για να απολαύσει την ελληνική κουζίνα. Ελληνικά εστιατόρια υπάρχουν παντού στον κόσμο, και το Λονδίνο δεν μπορούσε να αποτελέσει εξαίρεση.\nΟμογενείς που νοσταλγούν τις γεύσεις της πατρίδας, Κύπριοι , αλλά και πεινασμένοι για σουβλάκι, γίγαντες και χωριάτικη Άγγλοι, είναι οι τακτικοί θαμώνες τους.\nΔείτε τη λίστα με τα καλύτερα ελληνικά εστιατόρια του Λονδίνου σύμφωνα με το περιοδικό Time out\nThe Athenian-Elephant and Castle\nΈνα εξαιρετικό μέρος για να απολαύσει κανείς τηγανιτές πατάτες με ρίγανη, σουβλάκι και χωριάτικη σαλάτα.\nΛιτή διακόσμηση με χρώματα που θυμίζουν Ελλάδα.\nCarob Tree- Kentish Town\nΕλληνική μεσογειακή κουζίνα με έμφαση στα ψητά στα κάρβουνα , κρέατα και ψάρια. Στα τοπ πιάτα του μαγαζιού το αρνίσιο σουβλάκι. Οι θαμώνες μπορούν να απολαύσουν την κυπριακή μπύρα Keo\nGreek Larder- King’s Cross\nΑλυσίδα εστιατορίων που δημιουργήθηκε από τον Θοδωρή Κυριακού. Αξίζει κανείς να πληρώσει τις λίγο «τσιμπημένες τιμές» για να απολαύσει μεγάλη ποικιλία ελληνικών τοπικών κρασιών σε συνδυασμό με εκλεκτά ελληνικά τοπικά πιάτα.\nHungry Donkey- Spitalfields\nΑθηναϊκό street food, απλά πιάτα με πρώτη ύλη γνήσια ελληνικά υλικά και σημασία στη λεπτομέρεια , έκαναν το Hungry Donkey, αγαπημένο στέκι στο Λονδίνο.\nLemonia -Primrose Hil\nΔιάσημο όχι τόσο για τα πιάτα του… αλλά για τους διάσημους που το επισκέπτονται στη διάρκεια των 30 χρόνων λειτουργίας του. Μεγάλη ποικιλία πιάτων που μπορούν να γίνουν ένα τέλειο μεσημεριανό. Ψητά σχάρας, σαλάτες, χαλούμι, και ατμόσφαιρα που θυμίζει κλασσικό ελληνικό ταβερνάκι.\nThe Life Goddess- Soho\nΕξαιρετικό ελληνικό μενού, με καλομαγειρεμένα φαγητά που θα βρείτε στα καλύτερα εστιατόρια της Ελλάδας.\nΓεύσεις για απαιτητικούς , όπως το χοιρινό με τη λεπτή σάλτσα λεμονιού ή το χταπόδι που είναι βρασμένο αργά σε ελληνικό κρασί και σερβίρεται με φασολάδα. Ο κατάλογος με κρασιά από όλη την Ελλάδα, αλλάζει επίσης τακτικά.\nΑυθεντικοί ελληνικοί μεζέδες με «προοδευτική παρουσίαση». Εδώ μπορείτε να δοκιμάσετε εξαιρετική τυρόπιτα και χταπόδι λεμονάτο. Ξεχωρίζουν τα τουρσιά και τα λαχανικά που σερβίρονται σε γυάλινα βάζα\nΣπιτικοί ελληνικοί μεζέδες στη μοντέρνα εκδοχή τους. Εδώ η σαλάτα με μαυρομάτικα, εμπλουτίζεται με κρέας ντομάτα και φέτα. Σύγχρονα ελληνικά πιάτα. Κάπως έτσι οι Άγγλοι έμαθαν την ταραμοσαλάτα…\nPeckham Bazaar- Nunhead\nΣκορδαλιά με πατάτα, φέτα με μαριναρισμένα παντζάρια, κρέατα και ψάρια στα κάρβουνα, ψητό χταπόδι που «αναπαύεται» πάνω στη φάβα, συνθέτουν το εποχιακό μενού που αλλάζει καθημερινά.\nThe Real Greek- South Bank\nΣουβλάκι, χωριάτικη σαλάτα, ελιές , μεζέδες, τα «σήματα κατατεθέν» της ελληνικής κουζίνας δεν θα μπορούσαν να λείπουν από το μενού του «αληθινού Έλληνα»\nCarob TreeGreek Larderhungry donkeyLemoniamaziOpsoPeckham BazaarThe AthenianThe Life GoddessThe real greekΕλληνικά εστιατόριαελληνικές γεύσειςελληνική κουζίναΛονδίνοπαραδοσιακές ελληνικές γεύσειςσουβλάκιτα δέκα καλύτερα ελληνικά εστιατόριαταξίδιφέταψητά στα κάρβουνα


Στον τελικό της Super League η Κ17 του ΠΑΟΚ - PAOKFC\npaokfc.gr/Ακαδημίες/Στον τελικό της Super League η Κ17 του ΠΑΟΚ\nΣτον τελικό της Super League η Κ17 του ΠΑΟΚ\nΣτο ίδιο μέρος πριν από ένα χρόνο τα περισσότερα από αυτά τα παιδιά γνώρισαν την πίκρα της ήττας. Κάποιοι στον τελικό της Κ15 και οι υπόλοιποι στον ημιτελικό της Κ17. Όλα μέσα στο πρόγραμμα είναι, φυσικά και η ήττα. Ειδικά στο αναπτυξιακό ποδόσφαιρο. Το σημαντικό είναι πως επέστρεψαν. Δυναμικά. Νίκησαν τον Αστέρα Τρίπολης 2-0 και τώρα τους μένει ένα ακόμα ματς. Ενας ακόμα τελικός. Ένα ακόμα ματς με τον Ολυμπιακό.\nΟ ΠΑΟΚ πήρε μια καθ’ όλα δίκαιη νίκη παρότι βρέθηκε μπροστά στο σκορ από ένα τυχερό γκολ. Η ομάδα του Αλέξη Τασούλη και του Θάνου Κούρτογλου ήταν εκείνη που έπαιζε το επιθετικό ποδόσφαιρο, δημιουργούσε φάσεις και κυνηγούσε το γκολ. Με ομαδικές ενέργειες, ανάπτυξη από τα άκρα και πίεση ψηλά, η οποία ανάγκασε την άμυνα του Αστέρα να υποπέσει σε αρκετά λάθη.\nΣε ένα από αυτά στο 27’ ο Καπετάνος έδιωξε άτσαλα, η μπάλα χτύπησε στην πλάτη του Χατζηδίμπα που τον πρέσαρε και κατέληξε στην κενή εστία. Το γκολ αφύπνισε την ομάδα της Αρκαδίας που στο επόμενο τρίλεπτο δημιούργησε δύο πολύ μεγάλες ευκαιρίες. Τις μοναδικές της στο παιχνίδι. Στο 29’ και στο 30’ ο Σιαμπάνης ήταν σε ετοιμότητα και έδιωξε εντυπωσιακά τις προσπάθειες των αντιπάλων κρατώντας το 1-0.\nΣτην επανάληψη, ο ΠΑΟΚ έκανε διαχείριση του προβαδίσματός του, αλλά και της κούρασης που λογικό είναι να υπάρχει σε παιδιά ηλικίας 16 ετών στο τέλος της σεζόν. Με τον τελικό να απέχει δύο μέρες, ο Δικέφαλος έδωσε χώρο στον Αστέρα, ο οποίος δεν μπόρεσε να γίνει απειλητικός και ορισμένες φορές οι παίκτες του κατέφυγαν σε σκληρά μαρκαρίσματα. Κάπως έτσι αποβλήθηκε στο 63’ ο Ζήσης με δεύτερη κίτρινη και στο 67’ ο Χατζηδίμπας με κοντινό πλασέ έπειτα από προσπάθεια του Κουτούση «κλείδωσε» τη νίκη.\nΠΑΟΚ: Σιαμπάνης, Παπαθανασίου, Χαραλαμπίδης (46’ Αργυρίου), Λιάπτσης, Πασπαλάς (63’ Δημητρίου), Κυριλλίδης, Κουτούσης (68’ Καπρέτσος), Κλιγγόπουλος, Κωνσταντίνου, Χατζηδίμπας (72’ Νουκάρης), Ματθαίου (58’ Ευθυμίου).\nΑστέρας Τρίπολης: Καπετάνος, Τσέκος, Βουτσελάς (75’ Τσιώσης), Ζήσης, Γκίτσης (82’ Γεωργόπουλος), Κοντογιαννόπουλος, Καραμήτος, Νάτσης (72’ Γλέζος), Παπαγεωργίου, Τσιώλης, Κυριακόπουλος (68’ Παπαγεωργίου)


Testo Shock (Body Attack)\nΘέμα: Testo Shock (Body Attack)\nΕδώ έχουμε αλλαγή ετικέτας, αλλά δεν το βρίσκω σε άλλο αρχείο εκτός pdf.\nEdit: όλα οκ!\n4250350513934.pdf (180,9 KB, 98 εμφανίσεις)\nΈχω πάρει τα άλλα τρίμπουλους της μάρκας αλλά όχι το συγκεκριμένο. Από ότι βλέπω είναι φόρμουλα που έχει αρκετά πράγματα μέσα. Κατά πόσο δουλεύει, θα μας το πει κάποιος που το έχει πάρει…\nΝέα συσκευασία και πινακάκι συστατικών. Δείτε το στο e-shop εδώ.\nμετα απο δυο εβδομαδες χρηση ας αφησω ενα review πολυ καλο αν και δεν εχει καποιο επαναστατικο συστατικο δουλευει! στοχευει στην αυξηση της τεστο μεσο τησ ελατωσης του στρες. φοβερος υπνος δυναμη ανεβασμενη και σκληραδα στους μυς γαματο !!!!\nΑρχικό μήνυμα απο ευθυμης\nΜε τι δοσολογία το τρέχεις αυτό;\n. φοβερος υπνος δυναμη ανεβασμενη και σκληραδα στους μυς γαματο !!!!\nΟλους τους μυς;\n4 χαπάκια ημερησίως σπαστά 2 +2 Αρχικό μήνυμα απο ΧΡΗΣΤΟΣ1961\nΚύριε χρηστο το πρωί η αλήθεια είναι ότι φουσκώνουν και αλλοι μυς


Mας δείχνει τους κοιλιακούς της και…κλαίμε… - Queen.gr\nTι και αν οι θερμοκρασίες στη Νέα Υόρκη πέφτουν πιο χαμηλά και από την τηλεθέαση πολλών φιλόδοξων μεν, ατυχησάντων δε, εκπομπών; Η συγκεκριμένη celebrity δεν φοβάται –ούτε το κρύο.\nΜετά τις επιθέσεις εις βάρος της γιατί «τόλμησε να κάνει τηλεοπτικό γύρισμα χωρίς να ξυρίσει τις μασχάλες της» νωρίτερα μέσα στην εβδομάδα, επιθέσεις που πάλεψε με τα γνωστά κροσέ που γνωρίζει να κάνει ως αθλήτρια στο kick boxing η Gigi Hadid εμφανίστηκε με κάθε έναν από τους σμιλεμένους κοιλιακούς της εκτεθειμένους στο κρύο και οι παπαράτσι ζεστάθηκαν.\nΗ 22χρονη σχεδιάστρια, μοντέλο και σύντροφος του Zayn Malik βρέθηκε στο Μεγάλο Μήλο την Πέμπτη για τις ανάγκες φωτογράφησης.\nΣτη συνέχεια το κορίτσι που έχει γίνει θέμα συζήτησης για ότι κι αν κάνει εμφανίστηκε σε εορταστική εκδήλωση του κολοσσού του athleisure με τον οποίο συνεργάζεται, ντυμένη όπως αρμόζει στην περίσταση και το lifestyle της.\nΤην επόμενη φορά που οι χριστουγεννιάτικες λιχουδιές πάνε να σας αποπλανήσουν θυμηθείτε ότι οι κοιλιακοί θέλουν πειθαρχία, διατροφή, ιδρώτα και κάτι από δυναμικότητα. Την ποιότητα που έχει αναδείξει τη Gigi Hadid στην ατρόμητη νέα δύναμη του modelling.


Ajet Imeraj: Ένας μετανάστης στην προσφυγική Νίκη - e-thessalia.gr\nAjet Imeraj: Ένας μετανάστης στην προσφυγική Νίκη\nΧριστόφορος Σεμέργελης 22 Φεβρουαρίου 2018, 09:50 22 Φεβρουαρίου 2018 Έντυπη Έκδοση\nΟ Ajet Imeraj δεν είχε κλείσει τα 18 χρόνια του, όταν ήρθε με τα πόδια από την Αλβανία στην Ελλάδα λίγο μετά το άνοιγμα των συνόρων στις αρχές του 1990. Έπειτα από δυόμιση δεκαετίες στη χώρα μας κι αφού ορθοπόδησε οικονομικά, εμπλέκεται με τα διοικητικά της Νίκης Βόλου.\nΟ 44χρονος Αλβανός από το καλοκαίρι του 2017 κατέχει τη θέση του α’ αντιπροέδρου στη Διοικούσα Επιτροπή ποδοσφαίρου του ιστορικού σωματείου της Νέας Ιωνίας με τις προσφυγικές καταβολές. Ένας μετανάστης έχει ενεργό ρόλο στη Νίκη Βόλου, αποδεικνύοντας έτσι στην πράξη ότι ο αθλητισμός μπορεί να εξελιχθεί σε εργαλείο ένταξης των μεταναστών στις τοπικές κοινωνίες.\nΓεννήθηκε και μεγάλωσε στην Τροπόγια. Πρόκειται για μία μικρή πόλη στη Βόρεια Αλβανία, κοντά στα σύνορα με το Κοσσυφοπέδιο, η οποία έγινε παγκοσμίως γνωστή χάρη στο… Χόλιγουντ. Πριν από δέκα χρόνια ακριβώς, στις κινηματογραφικές αίθουσες κυκλοφόρησε η ταινία «Αρπαγή» με πρωταγωνιστή τον Ιρλανδό σταρ Λίαμ Νίσον. Τότε υποδύθηκε έναν απόστρατο πράκτορα της CIA, ο οποίος έφτασε μέχρι εκεί, αντιμετωπίζοντας μέλη της αλβανικής μαφίας, που είχαν απαγάγει την κόρη του. Η Τροπόγια είναι επίσης η πόλη καταγωγής του Σαλί Μπερίσα, προκατόχου του Έντι Ράμα, στον πρωθυπουργικό θώκο της Αλβανίας.\nΑπό τη Βόρεια Αλβανία, λοιπόν, ο Ajet Imeraj, ο οποίος στην πόλη μας είναι περισσότερο γνωστός με το όνομα Νίκος, θυμήθηκε το παράτολμο ταξίδι του τον χειμώνα του 1991. «Εκείνη τη χρονιά ήμουν στη Σκόδρα. Μόλις είχα γραφτεί στο πανεπιστήμιο. Ήρθα στην Ελλάδα όπως όλοι: Με τα πόδια μέσα από τα βουνά. Έφτασα πεζός στα Τρίκαλα μέσα σε επτά ημέρες. Αργότερα βρήκαμε ένα αυτοκίνητο που μας έφερε στον Βόλο και έκτοτε μένω μόνιμα εδώ», εξομολογήθηκε ο παράγοντας της Νίκης Βόλου, ο οποίος ακολούθησε τότε το ίδιο δρομολόγιο με ενάμισι εκατομμύριο συμπατριώτες του. Αν γυρίσουμε πίσω τον χρόνο, θα θυμηθούμε ότι στα τέλη της δεκαετίας του ’90 είχαμε την κατάρρευση του αλβανικού κομμουνιστικού καθεστώτος και την παραίτηση του τελευταίου δικτάτορα της γείτονος Ραμίζ Αλία, γεγονός που προκάλεσε τη μαζική έξοδο Αλβανών μεταναστών.\nΟ Νίκος Imeraj επί σειρά ετών ασχολήθηκε με αγροτικές εργασίες, ενώ τώρα είναι έμπορος οπωροκηπευτικών. Η οικονομική άνεση που απέκτησε, του έδωσε την ευκαιρία να γίνει παράγοντας στη Νίκη Βόλου. «Στην αρχή βοηθούσα την ομάδα με τη μορφή χορηγιών. Είχα και τα παιδιά μου στην ομάδα. Η μεγάλη κόρη μου ήταν στην ομάδα μπάσκετ της Νίκης, ενώ ο γιος μου έπαιζε ποδόσφαιρο στις ακαδημίες. Το 2017 ανέλαβα καθήκοντα στη Διοικούσα Επιτροπή μαζί με τον Βασίλη Βενέτη, ο οποίος κατέχει τη θέση του έτερου αντιπροέδρου. Η Νίκη είναι ομάδα που κουβαλά μεγάλη ιστορία. Ήθελα να βοηθήσω όσο μπορώ και όπως μπορώ», εξομολογήθηκε ο Αλβανός επιχειρηματίας, ο οποίος στη συνέχεια αναφέρθηκε τόσο στην αποδοχή του κόσμου στο πρόσωπό του, όσο και για το… απωθημένο του έπειτα από τόσα χρόνια στην Ελλάδα: «Οι Έλληνες είναι φιλόξενος λαός, ενώ πλέον δεν θεωρώ ότι ανήκω κάπου αλλού. Ήρθα παιδί και τα μαλλιά μου γκριζάρισαν. Το διαβατήριο γράφει Ajet, αλλά όλοι Νίκο με φωνάζουν. Το μόνο παράπονο είναι ότι έπειτα από 27 χρόνια δεν έχω καταφέρει να πάρω την ελληνική υπηκοότητα. Ο αδερφός μου πρώτα έζησε εδώ μία επταετία. Αργότερα πήγε Ιταλία και μέσα σε πέντε χρόνια πήρε την υπηκοότητα».\nΠροηγούμενο ΆρθροΖημιές 2 εκατ. ευρώ στο Νότιο Πήλιο – Αίτημα για υπαγωγή του Δήμου σε κατάσταση έκτακτης ανάγκηςΕπόμενο ΆρθροΠαρουσιάζεται το βιβλίο της Σοφίας Κανταράκη «Η Προφητεία του Αίματος»


French toast - γαλλικό τοστ - όπως λέμε french kiss | Pandespani\nFrench toast - γαλλικο τοστ - οπως λεμε french kiss\nfrench toast – γαλλικό τοστ – με μπέικον\nOύτε french fries, οι γνωστές τηγανητές πατάτες, ούτε french manicure, η λεπτή άσπρη γραμμή στα νύχια (προτιμώ την μαύρη), ούτε french cinema με νουβέλ βαγκ, Γκοντάρ και Ντεπαρτιέ (Νοuvelle Vague, Jean-Luc Godard, Gerard Depardieu), oύτε french dressing αλλιώς βινεγκρέτ… Χωρίς καμία ενσυνείδητη ροπή προς τις οριακές διατυπώσεις και για λόγους που – υποθέτω – με ξεπερνούν, το french toast – γαλλικό τοστ – παρακάμπτει και τα french beans και σολάρει συνειρμικά και ηχητικά μόνο με τις δύο συλλαβές του french kiss. Τώρα, αν Κυριακή (καλή ώρα), αν κανείς τα συνδυάσει στην πράξη… ουδέν σχόλιον!\nΈνα γαλλικό τοστ, πολυεθνικό – ιστορία\nΤο γαλλικό τοστ πρωτοεμφανίζεται σε έντυπη μορφή μ’ αυτό το όνομα το 1871 (The Encyclopedia of American Food and Drink, John F. Mariani [Lebhar-Friedman:New York] 1999). Είναι μάλιστα πιθανόν να έχει τις ρίζες του στην Γαλλία, αλλά μπορεί και να μην είναι μόνον γαλλικό αλλά πχ. και γερμανικό (oι Αδελφοί Γκριμ το αναφέρουν ως «armer ritter» δηλ. “φτωχοί ιππότες”). Επίσης, αμερικάνικο ως «τοστ Μοναχή ή φρυγανιά καλόγρια» («nun’s toast”) ή τοστ κρέμα. Μπορεί και ισπανικό τοστ («torriga»), «αμαρίγια» ή αγγλικό επίσης, ως «Φτωχοί ιππότες του Ουίνδσορ» («Poor Knights of Windsor»). Αλλά και «pain perdu» στη βασιλεία του Ερρίκου του 5ου, ενώ σήμερα, στην Αλβιώνα λέγεται απλούστερα «eggy bread» ή και «Gypsy toast»… «τσιγγάνικο» δηλαδή, άρα στα καθ’ ημάς ελληνικά ίσως και …τοστ «γύφτικο»!\nΑρχείο του Sir Francis Crane, Poor Knights of Windsor\nΤο γλυκό των φτωχών ιπποτών\nΜια θεωρία λέει πως η αγγλική του ονομασία «Φτωχοί ιππότες του Ουίνδσορ» (Poor Knights of Windsor) προέκυψε γιατί παλιά ένα από τα σύμβολα διάκρισης της ανώτερης τάξης από τους κοινούς θνητούς ήταν και το σερβίρισμα επιδόρπιου με το δείπνο. Αλλά, όλοι οι ιππότες δεν ήταν πλούσιοι, παρότι ευγενείς. Οπότε εφηύραν το συγκεκριμένο πιάτο για να διατηρήσουν το ιπποτικό τους στάτους, κάνοντας το γλυκό επιδόρπιο με «μπαγιάτικο ψωμί», το οποίο σερβίριζαν συχνά με μαρμελάδα (Craig Claiborne’s The New York Times Food Encyclopedia [Times Books:New York] 1985).\nΩς γλυκό το αναφέρει και το Larousse Gastronomique: γίνεται από φέτες κανονικού ψωμιού (ή μπριός ή ψωμιού φτιαγμένο με γάλα) μουλιασμένο σε γάλα και βουτηγμένο σε χτυπημένα αβγά με λίγη ζάχαρη, και που τηγανίζεται ελαφρά σε βούτυρο και σερβίρεται ζεστό και τραγανό.\nΑρκετές αναφορές συγκλίνουν πως δημιουργήθηκε από μάγειρες στην μεσαιωνική Ευρώπη, οι οποίοι ήθελαν να αξιοποιήσουν όποιο κομματάκι τρόφιμου μπορούσαν να βρουν για να ταΐσουν τις ιπποτικές αλλά και τις δικές τους, προφανώς, οικογένειες. Γνώριζαν πως το μπαγιάτικο ψωμί (στα γαλλικά «pain perdu» δηλαδή «χαμένο ψωμί») μπορούσε να αναβιώσει αν βουτηχτεί στο γάλα και να εμπλουτιστεί με αβγά. Κι αυτό ακριβώς έκαναν, τηγανίζοντάς το στη συνέχεια σε λίγο λίπος (βούτυρο ή λάδι).\nΜα πόσα ονόματα μπορεί να έχει ένα γαλλικό τοστ;\nΣυνταγές όμως, για «γαλλικό τοστ» εντοπίζονται και στα ρωμαϊκά χρόνια. Ο Απίκιος (Apicius, φωτό επάνω) το αναφέρει απλώς ως «Ένα άλλο γλυκό πιάτο» και η συνταγή του έχει ως εξής: «Σπάστε (κάντε φέτες) το καλύτερο λευκό ψωμί, χωρίς την κόρα, σε μεγάλα κομμάτια, βουτήξτε τα σε γάλα (και αβγά) και τηγανίστε σε λάδι, σκεπάστε με μέλι και σερβίρετε». (Apicius Cookery and Dining in Imperial Rome, edited and translated by Joseph Dommers Vehling , recipe 296 [Dover Publications:New York] 1977).\nΈνα από τα πρωτότυπα γαλλικά ονόματα για το πιάτο είναι το «Pain a la Romaine», όπερ «ρωμαϊκό ψωμί», το οποίο επίσης δεν ήταν για τους φτωχούς. Στοιχεία σε συνταγές αρχαίων και μεσαιωνικών κειμένων χρησιμοποιούν το καλύτερο ψωμί, σε πολλές περιπτώσεις συνδυασμένο με (ακριβά τότε) μπαχαρικά και εξεζητημένα υλικά, όπως το γάλα αμυγδάλου.\nΑυτό επιβεβαιώνει πως καθόλου δεν απευθυνόταν το γαλλικό τοστ σε φτωχούς και πεινασμένους, πέραν του ότι τα ίδια τα βιβλία μαγειρικής (μέχρι σχεδόν πρόσφατα) δεν γραφόντουσαν για τον λεγόμενο «μέσο» άνθρωπο. Άλλωστε, μόνον οι ευγενείς, οι πλούσιοι και οι θρησκευτικοί ηγέτες μάθαιναν να διαβάζουν, οπότε οι συνταγές που περιέχουν αντικατοπτρίζουν τα γεύματα των ανώτερων τάξεων.\nΣυνταγές για γαλλικό τοστ υπάρχουν σε πολλές χώρες και κουζίνες, όπως και στην ελληνική με το όνομα «αβγοφέτες». Η ομορφιά αυτού του απλού, νόστιμου πιάτου είναι ότι μπορεί να γίνει όσο βασικό ή φανταχτερό θέλει ο δημιουργός του.\nΣυνήθως τρώγεται για πρωινό, αν και σε μερικές περιπτώσεις γίνεται ακόμη επιδόρπιο, ενώ έχει ενσωματωθεί σε άλλα δημοφιλή πιάτα, όπως το (επίσης περασμένο σε αβγά και τηγανισμένο) σάντουιτς Monte Cristo.\nΚαι βέβαια, είναι μάλλον απίθανο να βρει κανείς σε γαλλικό κατάλογο … γαλλικό τοστ, αφού ονομάζεται «pain perdu» ή παλιότερα “pain crotté” ή “croûtes dorées”. Στη Νότια Γαλλία δε, κατά παράδοση τρώγονταν σε ημέρες γιορτών και ιδιαίτερα το Πάσχα, κάτι που είθισται και σήμερα στην Ισπανία (με το όνομα «torrijas» ή και «torradetes de Santa Teresa» στην Καταλανία).\nΔιόλου ευκαταφρόνητη η συλλογή των ονομάτων στην εξέλιξη της ιστορίας για το εν λόγω πιάτο. Ο Mαέστρο Μαρτίνο (Maestro Martino) από το Κόμο, ο πιο σημαντικός και σελέμπριτι σεφ τον 15ο αιώνα, καθώς και κάποιοι Άγγλοι συγγραφείς, το ονόμασαν «Suppe dorate» και «yn soupys dorye» αντίστοιχα. Ενώ, οι Γάλλοι συγγραφείς προτίμησαν το «dorees tostees», κρατώντας τη λέξη «soupe» για τις φέτες ψωμιού εμποτισμένου σε ζωμό. Υπάρχει όμως και το πιάτο «purdeu payn», σαφώς ίδιο με το γαλλικό όνομα του σημερινού «pain perdu».\nΣτην Αγγλία και στην Ιταλία, οι ροδισμένες φέτες ψωμιού σερβίρονταν με κρέατα και κυνήγι (μεγάλα πουλερικά). Εδώ και πάλι ο Mαέστρο Μαρτίνο δίνει την πιο εξευγενισμένη συνταγή, όπου χρησιμοποιεί με το ψωμί …ροδόνερο, κάτι που κανένας άλλος μέχρι τότε δεν είχε σκεφτεί.\nΌμως, και στις αγγλικές συνταγές υπάρχει ειδική προσέγγιση στην παρασκευή, μια και το βούτυρο για το τηγάνισμα έχει διαχωριστεί από τις προσμίξεις του (clarified) και το ψωμί δεν είναι εμποτισμένο σε δυο ολόκληρα αβγά, αλλά μόνο στους χτυπημένους κρόκους, που σουρώνονται μετά, για να δώσουν ένα τέλειο κρεμώδες αποτέλεσμα (Τhe Medieval Kitchen, Recipes from France and Italy, Odilie Redon et al, [University of Chicago Press:Chicago] 1998).\nΌπως και νάχει πάντως, πρόκειται για μια ιδιαίτερα απλή συνταγή, με πολλές παραλλαγές ανά τον κόσμο, γλυκές και αλμυρές ή συνδυασμό. Οπότε κι εσείς μπορείτε να την κάνετε είτε αλά Απίκιο, είτε όπως οι “Φτωχοί ιππότες του Ουίνδσορ”, είτε κλασικά με λίγη ζάχαρη στο γάλα ή χωρίς. Η ίδια η ιστορία της συνταγής και η διάθεσή σας μπορούν να αποτελέσουν αστείρευτη πηγή έμπνευσης…\nΗ δική μου πάντως βερσιόν για το λίγο αργοπορημένο πρωινό ξύπνημα, που σχεδόν φλερτάρει με το brunch, είναι αλμυρή, πιπεράτη και σερβιρισμένη με τραγανές κορδέλες μπέικον.\nΔείτε επίσης: ♠ αυγά με μπέικον, ♣ ομελέτα με κολοκυθάκια, ♥ συκωτάκια πουλιών με αυγά πάπιας ♦ γλυκό vs. αλμυρό\nΤραγανό French toast – γαλλικό τοστ με μπέικον\nΠροετοιμασία: 10 λεπτά περίπου όλα, με το μαγείρεμα. Εξαιρετικά απλή και γρήγορη συνταγή.\nΥλικά (για 4 φέτες ή 2 άτομα)\n4 φέτες λευκό ψωμί τοστ\nΕτοιμάζετε το μπέικον: Βάζετε το τηγάνι να ζεσταθεί αρκετά και προσθέτετε, με διαφορά μισού λεπτού, τις φέτες μπέικον. Τις γυρίζετε σε 1-1,5 λεπτό και μόλις βγάλουν αρκετό από το λίπος, τις αφαιρείτε.\nΜε τη βοήθεια πιρουνιού, τις τυλίγετε όσο είναι ζεστές μια-μία στη λαβή ξύλινης κουτάλας και τις αφήνετε έτσι σε χαρτί να στραγγίξουν.\nΚάνετε το γαλλικό τοστ: Ζεσταίνετε καλά το βούτυρο στο τηγάνι. Τοποθετείτε το γάλα σε φαρδύ μπολ και βουτάτε ελαφρώς τις φέτες πρώτα σ’ αυτό και μετά καλά (και στις 2 πλευρές) στα χτυπημένα αβγά, στα οποία έχετε προσθέσει αλάτι και πιπέρι.\nΤηγανίζετε στο λιωμένο βούτυρο ένα λεπτό περίπου την μια πλευρά, να ροδίσει ωραία, την γυρίζετε και κάνετε το ίδιο στην άλλη πλευρά. Το γαλλικό τοστ πρέπει να είναι τραγανό.\nΣημείωση: Αν κάνετε τις φέτες μία-μία, μεταφέρετέ τις σε πιατέλα που κρατάτε στον προθερμασμένο φούρνο στους 90-100 βαθμούς C με αέρα, ώστε να παραμείνουν ζεστές και τραγανές.\nΣερβίρισμα: Σε πιατέλα ή σε (ζεστά, ανάλογα με την εποχή) πιάτα βάζετε τις φέτες από το γαλλικό τοστ και διαγωνίως πάνω του την κορδέλα του μπέικον.\navgofetesfrench toastαβγοφετεςΑπίκιοςαυγοφέτεςγαλλικό τοσττραγανες αυγοφετες συνταγηφρεντς τοστ\npoly oraia! yparxei kai parallagi me to avgo apo pano «croque monsieur»…MIAM!\nden to evala afto, giati stin protarxiki tou idea, to “croque monsieur” kai to «croque-madame» pou einai i thiliki version me to avgo pano, den einai voutigmena sto gala kai sto avgo.\nAlla symfono mazi sou pos o syndyasmos tous einai axtypitos kai mallon mouvales idea… tha to kano etsi enisxymeno tin epomeni fora…\nΠραγματικά απλο, νόστιμο, γρήγορο και για όλες τις ώρες θα έλεγα!!!!\nΑχ και πεινάω……!!!!\nYπαρχει και η γλυκεια συνταγή «καλόψωμο», χωρίς το μπεικον και το αλατοπίπερο, αλλα περιχυμένο με μέλι και κανέλλα ….\nΠολύ μου αρέσει κι αυτή, φέρνει προς Απίκιο και το όνομα …σούπερ!\nΗ μαμά μου μου έφτιαχνε french toast στην παιδική μου ηλικία και το λέγαμε αυγόφετα. Το τρώγαμε, χωρίς το μπέικον, είτε με φέτα στην αλμυρή του εκδοχή, είτε με πασπαλισμένη ζάχαρι στην γλυκειά. Έχω έναν φίλο που τις σερβίρει με φέτα και μέλι. 🙂\nΘυμάμαι πριν από 14 χρόνια είχα φάει σε ένα Diner στο New Jersey ένα απίστευτο french toast. Μάλλον είναι από εκείνες τις παιδικές αναμνήσεις που δεν ξέρεις πια αν τελικά ήταν τόσο ωραίο ή αν εσύ απλά το έχεις συνδυάσει έτσι στο μυαλό σου και το έχεις εξιδανικεύσει… Εκείνοι το σερβιραν με maple syrup. Αλλά δεν θυμάμαι αν σέρβιραν μαζί και το bacon ή κάτι άλλο. Νοσταλγία..\nKάπου διάβασα τον όρο «αβγόφετα», αλλά επειδή δεν μπόρεσα να το διασταυρώσω, τον απέφυγα. Τώρα, όμως που προέκυψε και από χεράκια μαμάς, θα το συμπληρώσω στο κείμενο- ευχαριστώ!\n@ Κelly: η αλήθεια είναι ότι το φαγητό συνδέεται απευθείας πολλές φορές με το συναίσθημα. Το βρίσκω ακόμη πιο ωραίο αν έτσι, στην ψυχή μας κουβαλάμε κάποιες γεύσεις με …αστέρια μισλέν – κι αν δεν είχαν στην πραγματικότητα, τι πειράζει?\nΕίθισται πάντως, οι Αμερικανοί να βάζουν maple syrup.\nΠόσες φορές η συνταγή σου με έβγαλε από τη δύσκολη θέση…τι θα φάμε μάνα ,έλεγαν τα παιδιά και γω τους ετοίμαζα τις αγαπημένες τους …αυγόφετες.\nΤώρα που τα παιδιά έφυγαν σπάνια φτιάχνω …\nΝα είσαι καλά που με γύρισες πολλά χρόνια πίσω, όταν το σπίτι ήταν γεμάτο φωνές…αλλά και ΧΑΡΑ!!!\nΠολύ ενδιαφέρουσα η ιστορία του french toast. ΅Εμείς το προτιμάμε γλυκό, περιχυμένο με μέλι ή πασπαλισμένο με κρυσταλλική ζάχαρη. Αλλά και η αλμυρή παραλλαγή του φαίνεται πολύ νόστιμη.\nΤην έφτιαξα την Κυριακή το πρωί και ο άντρας μου ξετρελάθηκε. Τι ψωμί χρησιμοποίησες; Εγώ την έφτιαξα με Κρις Κρις Σταρένιο και έγινε τρέλα!\nΝικόλ, κατ’ αρχήν πολύ χαίρομαι που το ευχαριστηθήκατε ^_^\nΠοιό ψωμί τοστ ήταν στη συγκεκριμένη φωτό δεν θυμάμαι -συνήθως το αγοράζουμε με βάση τα κριτήρια νοστιμιάς των παιδιών -και σε διαβεβαιώ ότι είναι απ’ τα πιο αυστηρά!\nΈχει γίνει όμως και με φέτες κανονικού ψωμιού φρατζόλας, κάπως φαρδιάς πάντως.\nΗ τελευταία εκδοχή που με τρελαίνει, είναι ελαφρώς γλυκό και με πολύ πιπέρι 😉 δοκιμάστε το αν το ξανακάνετε\nωραίο βγαινει και με λευκό ψωμι και με μαυρο και με φέτες απο φρατζόλα. τωρα ανακαλυψα και μια συνταγη για french toast απο μπριος και λεω να την τιμησω 🙂 την εχει εδώ https://www.facebook.com/KrisKrisGr/photos/pb.526712074007977.-2207520000.1405414289./830316223647559/?type=3&src=https%3A%2F%2Ffbcdn-sphotos-g-a.akamaihd.net%2Fhphotos-ak-xpa1%2Ft1.0-9%2F10540405_830316223647559_5697122956415940378_n.jpg&size=940%2C788&fbid=830316223647559\nfrench toast όπως λέμε … french kiss | Διαιτες λέει:\n28/11/2010 στις 14:34\nTweets that mention french toast όπως λέμε … french kiss « Συνταγές Gourmet Μαγειρικής – Pandespani -- Topsy.com λέει:\n28/11/2010 στις 14:48\n[…] This post was mentioned on Twitter by Dimitri Papazimouris, DV & DP. DV & DP said: french toast όπως λέμε … french kiss http://nblo.gs/b7Lhk […]\nfrench toast όπως λέμε … french kiss λέει:\n29/11/2010 στις 06:15\n[…] τη συνταγή στο Συνταγές Gourmet Μαγειρικής – Pandespani …ούτε french fries, οι γνωστές τηγανιτές πατάτες, ούτε […]


23 Ιουλίου σαν σήμερα… - Times News\nΜπάρτ Λάνκαστερ, Κλαούντια Καρντινάλε, Αλέν Ντελόν – Ο γατόπαρδος (1963), μια ταινία του Λουκίνο Βισκόντι, βασισμένη στο ομότιτλο μυθιστόρημα του Τζουζέπε Τομάζι ντι Λαμπεντούζα. Ο Ιταλός σκηνοθέτης εστιάζει, για ακόμη μια φορά, σε ένα από τα αγαπημένα του θέματα: την παρακμή της αριστοκρατίας και την άνοδο της μεγαλοαστικής τάξης με φόντο τη Σικελία κατά το δεύτερο μισό του 19ου αιώνα. Χαρακτηριστικό στοιχείο της ταινίας είναι τα εντυπωσιακά σκηνικά, καθώς ακόμη και τα συρτάρια ήταν γεμάτα με αυθεντικά αντικείμενα εποχής. Ξεχωριστή η ερμηνεία του Μπαρτ Λάνκαστερ που ενσαρκώνει τον πρίγκιπα Φαμπρίτσιο Σαλίνα.\n1821 – Ελληνική Επανάσταση του 1821: οι Έλληνες, με επικεφαλής τον πρίγκιπα Αλέξανδρο Καντακουζηνό, καταλαμβάνουν τη Μονεμβασιά. Οι Οθωμανοί στρατιώτες και πολίτες μεταφέρονται στις ακτές της Μικράς Ασίας.\n1833 – Με βασιλικό διάταγμα, η Εκκλησία της Ελλάδος ανακηρύσσεται αυτοκέφαλη και υπάγεται στο κράτος. Η μονομερής αυτή ενέργεια δεν αναγνωρίζεται από το Πατριαρχείο Κωνσταντινουπόλεως.\n1888 – Ο Τζον Ντάνλοπ λαμβάνει δίπλωμα ευρεσιτεχνίας για το ελαστικό τροχοφόρου.\n1929 – Η φασιστική κυβέρνηση του Μουσολίνι στην Ιταλία απαγορεύει τη χρήση ξένων λέξεων.\n1945 – Αρχίζουν οι μεταπολεμικές νομικές διαδικασίες εναντίον του Φιλίπ Πετέν.\n1952 – Αιγυπτιακό πραξικόπημα. Ομάδα νεαρών αξιωματικών στρατού και αεροπορίας μ’ επικεφαλής τον συνταγματάρχη Γκαμάλ Αμπντέλ Νάσερ κατέλαβαν το Κάιρο και μεγάλες πόλεις. Τρεις ημέρες αργότερα το πραξικόπημα χαρακτηρίζεται επανάσταση, (Ιουλιανή επανάσταση), και ο Βασιλεύς Φαρούκ υποχρεώθηκε σε παραίτηση υπέρ του διαδόχου και να εγκαταλείψει την Αίγυπτο.\n1888 – Ρέιμοντ Τσάντλερ, Αμερικανός συγγραφέας αστυνομικών μυθιστορημάτων\n1892 – Πέτρος Πετρίδης, συνθέτης, από τους πρωτεργάτες της «Εθνικής Σχολής»\n1942 – Δημήτρης Λιαντίνης, φιλόλογος\n1957 – Νίκος Γκάλης, καλαθοσφαιριστής\n1979 – Άντα Λιβιτσάνου, ηθοποιός\n1982 –Πολ Γουέσλι, Αμερικανός ηθοποιός\n1986 – Tus, ράπερ\n1757 – Ντομένικο Σκαρλάτι, Ιταλός συνθέτης\n1875 – Ισαάκ Σίνγκερ, Αμερικανοεβραίος εφευρέτης της ραπτομηχανής\n1919 – Σπυρίδων Λάμπρος, ιστορικός και πολιτικός\n1955 – Γεώργιος Μαντζαβίνος, οικονομολόγος, τραπεζίτης και πολιτικός\n1982 – Γιώργος Γαβριηλίδης, ηθοποιός\n1996 – Αλίκη Βουγιουκλάκη, ηθοποιός\n2003 – Υβόν Σανσόν, ηθοποιός


Θρησκεία – Μπλόγκερ Αστραία\n16 Ιουλίου 2017 16 Ιουλίου 2017 ΑστραίαΣχολιάστε\nΝα βγουν να μιλήσουν στους ανθρώπους με λόγια αληθινά και να εξηγήσουν τι σημαίνει θεός, πνεύμα και ανθρωπιά χωρίς είδωλα προσωποκεντρικά, γιατί γνωρίζουν, κατέχουν τη γνώση, από πολύ παλιά. Να αφήσουν τα τείχη τα ψηλά, την ιεραρχία, τις νοσηρές τελετές και τελετουργίες, τα παράλογα κείμενα άνοης θρησκοληψίας, να πάψουν να θησαυρίζουν κλέβοντας της ζωής την ομορφιά. Να ντυθούν κανονικά, όμορφα και απλά, όχι με αυτά τα άθλια ρούχα,τα μαύρα και χρυσά και να ζήσουν μια φυσιολογική ζωή σε μια γαλαζοπράσινη όμορφη ΓΗ, ως άνθρωποι απλοί, ούτε άγιοι, ούτε θεοί, ούτε ανήθικα πολύ πλούσιοι, ούτε παράλογα πτωχοί.\nΟ Άτλας, ας κρατήσει τον Ουρανό και η Καλυψώ το δικό της νησί, χωρίς τον Οδυσσέα, τάζονταςτην αθανασία, ΟΜΗΡΟ να κρατεί.\n30 Ιουνίου 2017 30 Ιουνίου 2017 ΑστραίαΣχολιάστε


Ας σταματήσουν οι χοροί των ...λίσταρχων - Ειδήσεις\nNewsit / Οικονομια / Ας σταματησουν οι χοροι των …λισταρχων\nΥπάρχουν πολλά παράθυρα που επιτρέπουν τη μη παραγραφή και το μεγαλύτερο είναι τα νέα στοιχεία. Αν, δηλαδή προκύπτουν νέα στοιχεία δεν υπάρχει παραγραφή.\nΕπίσης, η μη υποβολή δήλωσης, οι ανακριβείς δηλώσεις και η δικαστική συνδρομή είναι παράγοντες που επιτρέπουν τον έλεγχο σε βάθος δεκαετίας, ακόμα και δεκαπενταετίας.\nΤα πάντα λοιπόν κρίνονται αν θα υπάρχουν νέα στοιχεία ή όχι.\nΑναλυτικά μετά την ιστορική απόφαση του Συμβουλίου της Επικρατείας που κήρυξε αντισυνταγματική την παράταση των παραγραφών που έδιναν το δικαίωμα στο Δημόσιο να κάνει ελέγχους και να επιβάλει φόρους μετά την πενταετία, η κατάσταση διαμορφώνεται ως εξής:\nΔεν μπορεί να γίνει κοινοποίηση φύλλου έλεγχου μετά την πάροδο πενταετίας από το τέλος του έτους μέσα στο οποίο λήγει η προθεσμία για την επίδοση της φορολογικής δήλωσης. Για παράδειγμα για τα εισοδήματα του έτους 2005 η υποχρέωση υποβολής φορολογικής δήλωσης λήγει την 31-12-2006 και συνεπώς το δικαίωμα του δημοσίου να κοινοποιήσει φύλλο ελέγχου παραγράφεται την 31-12-2011.\nΟμως και άσχετα με την παράταση του χρόνου παραγραφής, προβλέπεται από την ίδια τη βασική διάταξη για το χρόνο παραγραφής ότι το δικαίωμα του δημοσίου παραγράφεται μετά την πάροδο δεκαετίας όταν διαπιστωθούν φορολογικές παραβάσεις όπως:\nβ. η δήλωση ή τα έντυπα που τη συνοδεύουν αποδειχθούν ανακριβή\nγ. όταν περιέλθουν σε γνώση του δημοσίου νέα στοιχεία με βάση τη διοικητική συνδρομή με αρχές άλλων χωρών της ΕΕ ή και τρίτων χωρών .\nΣυνεπώς σε αυτές τις περιπτώσεις για τα εισοδήματα του έτους 2005 το δικαίωμα του δημοσίου να κοινοποιήσει φύλλο ελέγχου παραγράφεται την 31-12-2016, όταν δηλαδή συντρέχουν μια από τις προαναφερόμενες προϋποθέσεις και τούτο άσχετα με τυχόν παρατάσεις του χρόνου παραγραφής. Για την περίπτωση αυτή, που αφορά σε πολύ σημαντικό μέρος των εκκρεμών υποθέσεων οι οποίες ελέγχονται με άνοιγμα τραπεζικών λογαριασμών,ιδιαίτερη πρακτική σημασία έχει το θέμα που εκκρεμεί στο ΣτΕ σχετικά με το αν οι τραπεζικοί λογαριασμοί συνιστούν ή όχι νέο στοιχείο. Υπενθυμίζουμε ότι ήδη με τις υπ’ αριθμ. 3820 και 3821 /2016 απόφασης του ΔΕφΑθ κρίθηκε ήδη ότι οι τραπεζικοί λογαριασμοί δεν συνιστούν νέο στοιχείο.\nΑν, όμως, δεν έχει υποβληθεί καθόλου δήλωση το δικαίωμα του δημοσίου παραγράφεται μετά από δεκαπέντε χρόνια, δηλαδή για εισοδήματα του έτους 2005 το δικαίωμα του δημοσίου παραγράφεται την 31-12-2021.\nΚατηγορίες Οικονομία Ετικέτες ΛΙΣΤΑ ΛΑΓΚΑΡΝΤ,ΛΙΣΤΑ ΜΠΟΡΓΙΑΝΣ,ΣΤΕ,ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ Πλοήγηση άρθρων


ΔΑΣΤΑ Πολυτεχνείου Κρήτης: Προσκλήσεις MHXOΠ 2021\nΠροσκλήσεις MHXOΠ 2021/\nΑΝΤΙΣΤΟΙΧΙΣΕΙΣ ΦΟΙΤΗΤΩΝ ΣΕ ΦΟΡΕΙΣ ΥΠΟΔΟΧΗΣ\nΠροσκαλούνται οι φοιτητές της Σχολής Μηχανικών Ορυκτών Πόρων (ΜΗΧΟΠ) που επιθυμούν να συμμετάσχουν στο πρόγραμμα της Πρακτικής Άσκησης το 2021, να εκδηλώσουν το ενδιαφέρον τους, συμπληρώνοντας την κάτωθι φόρμα και αποστέλλοντας στο Γραφείο Πρακτικής μέσω e-mail τα απαιτούμενα δικαιολογητικά (αναλυτική βαθμολογία και υπεύθυνη δήλωση κατά περίπτωση).\nΓια την επιβεβαίωση λήψης της αίτησής τους θα σταλεί επιβεβαιωτικό e-mailαπό το Γραφείο Πρακτικής, όχι αυτόματα, αλλά μετά την παραλαβή των παραπάνω δικαιολογητικών μέσω e-mail. Εάν για κάποιο λόγο δεν λάβετε απαντητικό e-mail εντός 1-2 ημερών, παρακαλείσθε να επικοινωνήσετε τηλεφωνικά με το Γραφείο Πρακτικής Άσκησης (28210-37452).\nΣυνολικά θα διατεθούν 70 θέσεις πρακτικής άσκησης για τους φοιτητές ΜΗΧΟΠ το 2021, οι περισσότερες εκ τις οποίες θα πρέπει να είναι στον ιδιωτικό τομέα, ενώ υπάρχει και η δυνατότητα μεταφοράς θέσεων μεταξύ των Σχολών ανάλογα με την εκάστοτε ζήτηση.\nΤο 2021, η πρακτική άσκηση για τους φοιτητές Μηχανικούς Ορυκτών Πόρων θα είναι διάρκειας ενός μήνα, ενώ η ολοκλήρωση όλων των πρακτικών ασκήσεων θα πρέπει να γίνει το αργότερο έως την 30/11/2021.\nΗ εκδήλωση ενδιαφέροντος για τη συμμετοχή στο πρόγραμμα και η αποστολή των δικαιολογητικών (αναλυτική βαθμολογία ή/και υπεύθυνη δήλωση) θα πρέπει να έχει πραγματοποιηθεί το αργότερο έως τη Τετάρτη 31 Μαρτίου.\nΈτσι, οι φοιτητές σε πρώτη φάση καλούνται να δηλώσουν μόνο την πρόθεση τους να κάνουν φέτος την πρακτική τους άσκηση, δηλαδή μέχρι 30/11/2019, ενώ στην συνέχεια θα κληθούν να επιλέξουν 1 με 5 φορείς, με σειρά προτεραιότητας, στους οποίους επιθυμούν να κάνουν πρακτική. Οι φορείς αυτοί μπορεί να επιλεγούν από τις διαθέσιμες θέσεις του ΑΤΛΑΝΤΑ, παλαιότερα αρχεία με διαθέσιμους φορείς ή και εκτός των διαθέσιμων αρχείων. Σε κάθε περίπτωση, η προτεινόμενη θέση θα πρέπει τελικά να αναρτηθεί στον ΑΤΛΑΝΤΑ, αλλά και να εγκριθεί από τον Υπεύθυνο Καθηγητή Πρακτικής Άσκησης της Σχολής, βάσει της συνάφειας του αντικειμένου με το αντικείμενο των σπουδών.\nΤα παραπάνω δικαιολογητικά πρέπει να αποσταλούν κατά προτίμηση σκαναρισμένα στο Γραφείο Πρακτικής Άσκησης μέσω e-mail ή με αυτοπρόσωπη παρουσία των φοιτητών στο Γραφείο Πρακτικής, ΠΡΙΝ την καταληκτική ημερομηνία της πρόσκλησης. Σημειώνεται ότι το Γραφείο δύναται να αναζητήσει με δική του πρωτοβουλία την αναλυτική βαθμολογία φοιτητή από το ΚΕΦ, υπό την προϋπόθεση ότι ο φοιτητής έχει υποβάλει εμπρόθεσμα ηλεκτρονική αίτηση.\nΚατεβάστε την 1η πρόσκληση για πρακτικής για φοιτητές ΜΗΧΟΠ για το 2021\nΠαλαιότερες Προσκλήσεις Συμμετοχής στο Πρόγραμμα Πρακτική Άσκηση το 2017, 2018, 2019 & 2020 για τους Φοιτητές της Σχολής Μηχανικών Ορυκτών Πόρων


Έτοιμος για την πρώτη νίκη – Iraklis1908.gr\nΟλοκληρώθηκε η προετοιμασία της ομάδας για τον αγώνα με τον Μέγα Αλέξανδρο Ηράκλειας , με τον Σούλη Παπαδόπουλο να έχει όλους τους παίκτες στην διάθεση του.\nΟι «κυανόλευκοι» δεν έχουν κανένα περιθώριο προκειμένου να συνεχίσουν να διεκδικούν τον στόχο τους. Ο Σούλης Παπαδόπουλος προσπάθησε ολόκληρη την εβδομάδα να προετοιμάσει τους παίκτες ώστε να είναι έτοιμοι για τον αγώνα και να καταφέρουν να πάρουν τους τρεις βαθμούς.\nΜετά το τέλος της σημερινής προπόνησης ανακοινώθηκε και η αποστολή των «κυανόλευκων». Συγκεκριμένα ο έλληνας τεχνικός επέλεξε 19 ποδοσφαιριστές για τον αγώνα ενάντια στον Μ.Αλέξανδρο Ηράκλειας την Κυριακής 11/3\nΗ αποστολή είναι η εξής: Κελπέκης, Παπανικολάου, Τροίρης, Τριανταφυλλίδης, Νατσούρας, Λίολιος, Χασίωτης, Σαββίδης, Παπαστερνιανός, Σαπάνης, Παληγέωργος, Οικονόμου, Νατσιόπουλος, Κωστάκης, Γεωργίου, Κιβρακίδης, Χιονίδης, Κωνσταντινίδης, Ηλίας.\nΣε τροχιά ανόδου, νεα νίκη με Δόξα Δρυμού\nΤο γκολ και οι φάσεις του πρώτου ημιχρόνου


Για ποιους «ξεφουσκώνει» ο λογαριασμός του ΕΝΦΙΑ - Οικονομία - Νέα Κρήτη\nΤώρα διαβάζετε: Για ποιους «ξεφουσκώνει» ο λογαριασμός του ΕΝΦΙΑ\nΓια ποιους «ξεφουσκώνει» ο λογαριασμός του ΕΝΦΙΑ\nΧιλιάδες ιδιοκτήτες ακινήτων θα δουν μικρότερο φόρο στο φετινό «ραβασάκι» ενώ πάνω από 1 εκατομμύριο φορολογούμενοι θα έχουν έκπτωση 50% ή και πλήρη απαλλαγή από τον φόρο\nΤην επόμενη εβδομάδα πάνω από 7 εκατομμύρια ιδιοκτήτες ακινήτων θα δουν τον νέο λογαριασμό του φόρου για την ακίνητη περιουσία τους, με την πρώτη δόση να πρέπει να εξοφληθεί έως τις 30 Σεπτεμβρίου.\nΗ ΑΑΔΕ έχει ήδη ξεκινήσει τη διαδικασία για τον ΕΝΦΙΑ του 2020 και μετά την Παρασκευή 28 Αυγούστου, που λήγει η προθεσμία υποβολής των φετινών φορολογικών δηλώσεων, ο χρόνος για την ανάρτηση των εκκαθαριστικών στους προσωπικούς λογαριασμούς των φορολογουμένων στο TAXISnet θα μετράει αντίστροφα.\nΜπορεί η νέα μείωση 8%-10% του ΕΝΦΙΑ που είχε προγραμματίσει για φέτος η κυβέρνηση να “πάγωσε” λόγω της πανδημίας για να ενεργοποιηθεί το 2021, αλλά χιλιάδες ιδιοκτήτες ακινήτων θα δουν μικρότερο φόρο στο φετινό “ραβασάκι”, ενώ πάνω από 1 εκατομμύριο φορολογούμενοι θα έχουν έκπτωση 50% ή και πλήρη απαλλαγή από τον φόρο. Κερδισμένοι του φετινού ΕΝΦΙΑ είναι όσοι έχουν χάσει εισοδήματα από ενοίκια λόγω του υποχρεωτικού “κουρέματος” κατά 40%.\nΜετά και τον συμψηφισμό της έκπτωσης για τα “χαμένα” ενοίκια που πραγματοποιεί η ΑΑΔΕ με τις οφειλές που έχουν οι ιδιοκτήτες ακινήτων με ημερομηνία καταβολής από την 31η Ιουλίου 2020 και μετά, με εξαίρεση τις δόσεις ρυθμίσεων, ο λογαριασμός του ΕΝΦΙΑ θα ξεφουσκώσει για: Όσους έχουν ήδη εξοφλήσει εφάπαξ το εκκαθαριστικό του φόρου εισοδήματος με έκπτωση 2%. Στην περίπτωση αυτή η έκπτωση φόρου για τα “χαμένα” ενοίκια θα φανεί ολόκληρη στο ποσό του ΕΝΦΙΑ.\nΌσους έχουν σημαντικές απώλειες στα εισοδήματα από ενοίκια λόγω της μείωσης κατά 40% και η έκπτωση φόρου που δικαιούνται είναι μεγαλύτερη από τον φόρο που αναγράφεται στο εκκαθαριστικό της δήλωσής τους. Στην περίπτωση αυτή, η επιστροφή φόρου λόγω του “κουρεμένου” ενοικίου θα μηδενίσει τον φόρο εισοδήματος και το ποσό που περισσεύει από την έκπτωση θα μειώσει τον τελικό λογαριασμό του ΕΝΦΙΑ.\nΝα σημειωθεί ότι, σύμφωνα με την εφημερίδα “Τα Νέα”, 263.515 ιδιοκτήτες ακινήτων που έχουν εισπράξει το 60% των ενοικίων έχουν υποβάλει δήλωση COVID για να λάβουν ως επιστροφή φόρου το 30% των εισοδηματικών απωλειών που έχουν υποστεί.\nΗ διαδικασία υποβολής δηλώσεων COVID θα συνεχιστεί, καθώς για χιλιάδες ακίνητα το μέτρο του υποχρεωτικού “κουρέματος” έχει επεκταθεί μέχρι και τον Αύγουστο. Επίσης, μέσα στις επόμενες ημέρες αναμένονται οι οριστικές ανακοινώσεις της κυβέρνησης για τη συνέχιση του μέτρου για όλο το υπόλοιπο έτος.\nΑνά ακίνητη περιουσία\nΟι ιδιοκτήτες ακινήτων θα δουν στο φετινό εκκαθαριστικό τις ίδιες μειώσεις του φόρου που ίσχυαν το 2019, οι οποίες ανάλογα με το ύψος της ακίνητης περιουσίας φτάνουν σε:\n* 30% για αξία ακίνητης περιουσίας μέχρι 60.000 ευρώ.\n* 27% για αξία ακίνητης περιουσίας μέχρι 70.000 ευρώ.\n* 25% για αξία ακίνητης περιουσίας μέχρι 80.000 ευρώ.\n* 20% για αξία ακίνητης περιουσίας μέχρι 1.000.000 ευρώ.\n* 10% για αξία ακίνητης περιουσίας άνω του 1.000.000 ευρώ.\nΤο συνολικό φορολογητέο οικογενειακό εισόδημα δεν υπερβαίνει τις 9.000 ευρώ, προσαυξημένο κατά 1.000 ευρώ για τον ή τη σύζυγο και κάθε εξαρτώμενο μέλος. Το σύνολο της επιφάνειας των κτισμάτων δεν υπερβαίνει τα 150 τ.μ. Η συνολική αξία της ακίνητης περιουσίας δεν υπερβαίνει τις 85.000 ευρώ για τον άγαμο, τις 50.000 ευρώ για τον έγγαμο με ένα εξαρτώμενο τέκνο και τις 200.000 ευρώ για τον έγγαμο με δύο εξαρτώμενα τέκνα. Πλήρης απαλλαγή από τον ΕΝΦΙΑ χορηγείται στις οικογένειες που είναι τρίτεκνες ή πολύτεκνες ή περιλαμβάνουν ανάπηρα άτομα κατά ποσοστό 80% και άνω, εφόσον:


Στα Σκόπια ο Κοτζιάς: Σε βαρύ κλίμα η διαπραγμάτευση – Ποια τα «αγκάθια» - new-economy.gr\n22 Μαρτίου 2018 admin 446 Views Κοτζιάς, Σκόπια\nΣτα Σκόπια το απόγευμα ο υπουργός Εξωτερικών Νίκος Κοτζιάς\nΣε βαρύ κλίμα προσγειώνεται στα Σκόπια το απόγευμα της Πέμπτης (22/03/2018) ο Νίκος Κοτζιάς. Ο υπουργός Εξωτερικών αναμένεται να έχει συναντήσεις με την πολιτική ηγεσία, την αντιπολίτευση και αλβανικά κόμματα των Σκοπίων, ώστε να συνεχιστούν οι συνομιλίες με σκοπό την εξεύρεση αμοιβαία αποδεκτής λύσης.\nΜάλιστα, θα προσγειωθεί για πρώτη φορά στο αεροδρόμιο που πλέον δεν φέρει πλέον το όνομα Μέγας Αλέξανδρος και θα διασχίσει την λεωφόρο που επίσης δεν φέρει πλέον το ίδιο όνομα.\nΩστόσο, η κατάσταση φαίνεται να μην είναι ειδυλλιακή, καθώς παρά τις προσπάθειες της ελληνικής κυβέρνησης στις διαπραγματεύσεις για την ονοματολογία, δεν έχει καλλιεργεί η επιθυμητή εμπιστοσύνης μεταξύ Ελλάδας και Σκοπίων.\nΜάλιστα, οι συζητήσεις θα γίνουν στη σκιά των δηλώσεων του σκοπιανού ΥΠΕΞ Νικολά Ντιμιτρόφ, ο οποίος λίγα 24ωρα πριν από την άφιξη Κοτζιά, και ενώ οι διαπραγματεύσεις βρίσκονται στην κορύφωσή τους, είπε πως «ορισμένες ελληνικές θέσεις πλησιάζουν τον παραλογισμό».\nΔιπλωματικές πηγές στην Αθήνα εξέφρασαν την εύλογη απορία ως προς τι είδους διαπραγμάτευση αναμένει ο κ. Ντιμιτρόφ, όταν χρησιμοποιεί τέτοιους χαρακτηρισμούς.\nΤο κλίμα για τη διαπραγμάτευση ως προς το όνομα, πάντως, βαραίνει και εξαιτίας των άλλων ανοιχτών μετώπων των Σκοπιανών και της κυβέρνησης Ζάεφ. Κι αυτό γιατί η κυβέρνηση του Ζόραν Ζάεφ κατόρθωσε μόλις και μετά βίας να περάσει το νόμο για τη χρήση των γλωσσών, που πρακτικά θεσμοθετεί τη χρήση της αλβανικής ως δεύτερης επίσημης γλώσσας των Σκοπίων.\nΕνδεικτικές ήταν οι δηλώσεις του Γάλλου πρέσβη στα Σκόπια, Κριστιάν Τιμονιέ, ο οποίος έκανε λόγο για απογοητευτική εικόνα στο κοινοβούλιο των Σκοπίων, στην ψηφοφορία του εν λόγω νόμου.\nΤην ίδια ώρα τα Σκόπια αντιμετωπίζουν και τις επικρίσεις της Ρωσίας, η οποία επισήμανε ότι «τα σχέδια προσέλκυσης της Δημοκρατίας της “Μακεδονίας” στο ΝΑΤΟ μπορεί να έχουν αρνητικές επιπτώσεις στην περιφερειακή ασφάλεια και τις διμερείς σχέσεις».\nΣε ό,τι αφορά τις εξελίξεις γύρω από τη διαπραγμάτευση, ο κ. Τζανακόπουλος αναφέρθηκε στο σχέδιο που έχει ήδη αποσταλεί στη γείτονα. Παράλληλα επεσήμανε πως «πλέον αναμένουμε τα σχόλια και τις παρατηρήσεις τους. Το σχέδιο έχει συνταχθεί με βάση τις πάγιες διαπραγματευτικές θέσεις της ελληνικής κυβέρνησης, ήτοι σύνθετη ονομασία που θα ισχύει έναντι όλων και για όλες τις χρήσεις, πράγμα που συνεπάγεται και την ανάγκη για τροποποίηση του Συντάγματος στη γειτονική χώρα».\nΠάντως, οι δυο πλευρές φαίνεται να συμφωνούν στο όνομα Gorna Makedonija, αλλά από την άλλη διαφωνούν σε μια σειρά ζητημάτων, όπως οι συνταγματικές αλλαγές και η ταυτότητα. Πληροοφρίες αναφέρουν ότι οι Σκοπιανοί επιμένουν για διπλή ονομασία, θέλοντας να διατηρήσουν τη συνταγματική ονομασία «Δημοκρατία της Μακεδονίας» στο εσωτερικό, ενώ είναι αμετακίνητοι και ως προς το πώς θα χαρακτηρίζεται η γλώσσα τους. Οι ίδιοι επιμένουν να λέγεται «μακεδονική».\nΥπενθυμίζεται, ότι στις 30 Μαρτίου θα υπάρξει νέα συνάντηση των υπουργών Εξωτερικών Ελλάδας και Σκοπίων στη Βιέννη με τον μεσολαβητή του ΟΗΕ Μάθιου Νίμιτς.\n← Έρευνα στις ΗΠΑ κατά Τουρκίας για την αγορά των S-400 από την Ρωσία!\nΞεκινάει εμπορικό πόλεμο με την Κίνα ο Τραμπ →\n15 Οκτωβρίου 2018 admin Δεν επιτρέπεται σχολιασμός στο Διαγραφή χρεών με 4 βήματα για χιλιάδες ασφαλισμένους – Ποιους αφορά


** ΞΕΝΟΔΟΧΕΊΑ BEL ORANGER REPUBLIQUE, ΠΑΡΊΣΙ **\nRue Lucien Sampaix 30, Παρίσι, Γαλλία\nΤο Bel Oranger Republique είναι ένα ήσυχο ξενοδοχείο 2-αστέρων τοποθετημένο κοντά σε Παναγία των Παρισίων, Βασιλική της Ιερής Καρδιάς της Μονμάρτης και Μουσείο του Λούβρου.\nΤο κέντρο της πόλης είναι 20 λεπτά με τα πόδια από το ξενοδοχείο. Έχει σταθμό των τρένων καθώς και τον σταθμό του μετρό Temple δίπλα στο ξενοδοχείο.\nΌλα τα δωμάτια στο Bel Oranger Republique Hotel διαθέτουν κεντρική θέρμανση, ανεξάρτητη ρύθμιση κλιματισμού, κλιματισμό, πρέσα παντελονιών και μίνι μπαρ. Όλα τα μπάνια διαθέτουν ντους, μπανιέρα και σεσουάρ.\nΤο Bel Oranger Republique Hotel βρίσκεται 15-λεπτά οδικώς από το αεροδρόμιο Mutiara.\nBel Oranger Republique, Γαλλία\nΘέρετρο Petasos Beach & Spa 4*, Πλατύς Γιαλός\nΞενοδοχείο Radik Guest Rooms, Σωζόπολη\nΞενοδοχείο Terme 4*, Μεράνο\nΞενοδοχείο Cesi 3*, Impruneta\nHostel Art Taurus 2*, Μπρατισλάβα\nΞενοδοχείο Diamante 3*, Κατόλικα\nΞενοδοχείο Rialto 2*, Αλικάντε\nBed and Breakfast Grand View, Μαλτσεζίνε\nΠανσιόν μαλεάτης απόλλων παραδοσιακός ξενώνας, Κοσμάς\nΠανσιόν Nikoleta, Τήνος\nΞενοδοχείο Ibis Karlin 3*, Πράγα


Ελληνικά σχολεία στη ΝΥ: και διηγώντας τα να …κλάνης! – NEOhellenika\nΕλληνικά σχολεία στη ΝΥ: και διηγώντας τα να …κλάνης!\nBy Demetrios October 14, 2019 October 15th, 2019 No Comments\nΗ …ωμογένεια της ευρυτέρας Αστορίας δεν παύει να συναρπάζη με τις επιτυχίες της, ιδίως με τον τρόπο να βρίσκεται πάντα στην πρωτοπορία, ανοίγοντας νέους δρόμους εκεί που κανείς δεν θα μπορούσε να ανοίξη, όπως η πάλαι ποτέ ΜΟΜΑ (Μονάς Μαλακισμένων Ανδρών) του ενδόξου κατά ξηράν ελληνικού στρατού! Δεν φτάνουν οι επιτυχίες της ως προς τις οργανώσεις οι οποίες …διακονεύουν τον Ελληνισμό και μας κάνουν υπερήφανους εκπροσωπώντας μας και παρεμβαίνοντας δυναμικά στο αμερικανό γίγνεσθαι σε βαθμό που έρχονται ικετεύοντας για στήριξη διάφοροι πολιτικοί και μη άρχοντες! Αντε να βγης δήμαρχος Νέας Υόρκης, για παράδειγμα, χωρίς να σε χρίση η …Ωμοσπονδία Ελληνικών Σωματείων ή οι Θυγατέρες …Γκρεμοσκίστη Αργολίδος! Δεν φτάνει το σχολείο της, του Αγίου Δημητρίου που έχει αρπάξει χρήμα από διάφορες κατευθύνσεις για να γίνεται …χειρότερο. Τώρα δημιουργεί και νέα “business models”! Ναι, όπως το ακούσατε! Διευθυντικά στελέχη ενός σχολείου της …ωμογένειας, έχουν μπει στο “board” άλλου, επικουρικά υποτίθεται, για να το “εξυγιάνουν”! Είναι δηλαδή σαν ένα κορυφαίο διοικητικό στέλεχος του Πανεπιστημίου της Νέας Υόρκης να είναι ταυτόχρονα στο διοικητικό συμβούλιο άλλου ιδιωτικού πανεπιστημίου με σκοπό να το …βοηθήση! Φανταστήτε τον πρόεδρο της “Alma Bank” να έμπαινε στο διοικητικό συμβούλιο της “Investors Bank” για να της δείξη πώς να μαζέψη περισσότερους πελάτες! Εννοιες όπως το “conflict of interest” ούτε που λαμβάνονται υπόψη. Πόσο μάλλον που το ένα σχολείο παραπαίει και το άλλο, το μεγαλύτερο, ως γύπας περιμένει να πέση για να του αρπάξη κοψίδια! Αυτό κι’αν είναι “business plan”! Ερχεσαι, υποτίθεται ως καλοπροαίρετος αρωγός, αλλά το πραγματικό σου σχέδιο είναι να τους θάψης για να μείνης πρώτη μούρη στο Καβούρι!\nΑυτά δε, γίνονται με τις ευλογίες της Αρχιεπισκοπής και διαφόρων άλλων αρμοδίων και το όλο σκηνικό αντιμετωπίζεται ως φυσιολογικό! Και ασφαλώς είναι, διότι στην ελληνόφωνη …ωμογένεια από χρόνια η ανωμαλία έχει γίνει κανονικότητα, τα κατακάθια σερβίρονται πλέον ως κανονικός καφές και η σαπίλα περνάει για θαλασσινό ιώδιο! Καλοπληρωμένοι ανίκανοι παριστάνουν τους καμπόσους και έχει σχηματιστεί ένας φαύλος κύκλος από μέσα κι’απέξω με κύριο σκοπό την απομύζηση περισσότερου χρήματος και το κλείσιμο όσο γίνεται περισσότερων ελληνικών σχολείων για να μείνη “ένα και καλό” με τους φελλούς στην κορυφή και τους μισθούς αναλόγως πρησμένους ως προς το τιποτένιο εγώ τους!\nΗ ελληνική εκπαίδευση στις ΗΠΑ δεν μπορεί να εξαντλήται στο βόλεμα κάποιων και στο αλισβερίσι κάποιων άλλων που τους έχουν βάλει εκεί για να κουμαντάρουν για λογαριασμό τους. Την ίδια στιγμή που δάσκαλοι αμοίβονται με μισθούς πείνας ενώ τα δίδακτρα καθίστανται απλησίαστα για τη μέση οικογένεια. Κι’όταν τα σχολεία λιγοστεύουν, λιγοστεύουν και τα “όπσιονς” για τον κόσμο, μιλάμε για χείριστη μορφή μονοπωλίου! Αφήστε που η έλλειψη ουσιαστικού συναγωνισμού δεν βοηθάει στη γενικότερη ποιοτική ανάπτυξη. Το μονοπώλιο μπορεί να κάνη μια επιχείρηση ή οργάνωση δυνατότερη, όχι απαραίτητα καλύτερη όμως. Οπως έγινε με τον Εθνικό Κήρυκα αφότου έκλεισε η Πρωινή … Το επίπεδο σπουδών λοιπόν, είναι …επίπεδο κι’ας κόπτονται περί του αντιθέτου οι φανφαρόνοι των δημοσίων …χέσεων. Ναοί εσωστρέφειας και ελλαδισμού είναι όσα σχολεία απέμειναν και οι όποιες φωτεινές εξαιρέσεις που δεν επνίγησαν εν τη γενέσει προέρχονται από την αίσθηση του καθήκοντος εκ μέρους κάποιων εκπαιδευτικών και χρησιμοποιούνται για μόστρα από αυτούς που κινούν τα νήματα για να δείχνουν ότι παράγεται έργο. Δεν είναι όμως τίποτα άλλο από εξαιρέσεις που επιβεβαιώνουν τον κανόνα.\nΛυπάμαι που το λέω, αλλά το κλείσιμο σχολείων και η συρρίκνωση της προσφερομένης ελληνικής παιδείας στην ευρύτερη Νέα Υόρκη αποτελεί μέρος σχεδίου. Κι’αυτό έρχεται “hand in glove” με το σχέδιο διαφόρων κοινοτήτων να κάνουν τα σχολεία τους “charter” ώστε να ανοίξουν οι πακτωλοί της χρημοτοδότητης εκ μέρους της πολιτείας. Στο σημείο αυτό να διευκρινίσω ότι τα σχολεία “charter” δεν είναι κακή ιδέα, υπάρχουν τέτοια που πραγματικά μεγαλουργούν. Οταν γίνωνται όμως με προγραμματική βάση και με γνώμονα την παροχή ελληνικής παιδείας σε όσο το δυνατόν περισσότερα παιδιά κι’όχι για να μαζεύη χρήματα η κοινότητα. Τα σχολεία τα έχτισαν οι ομογενείς με το υστέρημά τους στην κυριολεξία και δωρεές επιφανών Ελληνοαμερικανών που θέλησαν να συνδέσουν το όνομά τους με ελληνικά εκπαιδευτήρια κι’όχι με “μαγνήτες” προς άντληση κεφαλαίων για λογαριασμό των κοινοτικών συμβουλίων.\nΚαι στο σχέδιο κλεισίματος των εδώ ημερήσιων ελληνικών σχολείων συμμετέχει ενεργά η συνήθως …ανενεργή ελληνική πολιτεία, αφού οι κατά καιρούς και περίπτωση αργόσχολοι επισκέπτες πάνε σε ένα άντε το πολύ δύο, δείχνοντας έτσι ποιό έχει την εύνοια και πρέπει να μείνη ανοιχτό! Η κατάσταση έχει ξεφύγει και δεν βοηθάει που ο ΥΦΥΠΕΞ είναι στα πράγματα διότι έχει μαύρα μεσάνυχτα – κατά την πρόσφατη κυβερνητική επίσκεψη παραλίγο να κάνουν επίσημη βίζιτα σε ένα σχολείο που έχει κλείσει εδώ και έναν χρόνο! Αλλοι πάνε για πατσά κι’άλλοι για …πατσάνγκα!\nΗ ελληνική παιδεία παραπαίει και κινδυνεύουμε να μας μείνουν τα …πέη διαφόρων χρυσοκάνθαρων αγροίκων που το μόνο που τους ενδιαφέρει είναι το δικό τους “pay”! Η ομογένεια έχτισε τα σχολεία αλλά μετά αποσύρθηκε, με το που τελείωσαν κάποιες φουρνιές μαθητών δεν υπήρξε συνέχεια ενδιαφέροντος με αποτέλεσμα η κατάσταση να αφεθή στους …βρυκόλακες. Δεν είμαι σίγουρος ότι μπορεί να αναστραφή η πορεία, δεν βλάπτει όμως να γίνη το σχετικό ξεβράκωμα διότι ο εμπαιγμός της νοημοσύνης μας έχει όρια! Είναι καιρός επίσης να βγουν μπροστά οι συνειδητοποιημένοι δάσκαλοι οι οποίοι στενάζουν υπό τον ζυγό της μετριότητας και της εκμετάλλευσης του έργου τους από όσους βρίσκονται εκεί για τον παχυλό μισθό τους και μόνο. Και εφόσον διαπιστωθή ότι το σύστημα παιδείας της Αρχιεπισκοπής δεν παίρνει διόρθωση – το πιο πιθανό – ας δημιουργήσωμε ένα παράλληλο. Και επειδή πρέπει τα λόγια μας να συνοδεύωνται από πράξεις, δηλώνω έτοιμος να βοηθήσω υπό οποιαδήποτε ιδιότητα αμισθί!\nPrevious PostΤραμπ: βρασμός εν (Ου)κρανίω!\nNext PostΤα χάλια τους δεν βλέπουν, η μακέτα του καζίνου τους μάρανε!


Θηβαίος Πολίτης: Σεπτεμβρίου 2012\nΗ συνέντευξη του ΓΑΠ στο Bloomberg από το Κλίντον CGI (Clinton Global Initiative)\nΟ πρώην πρωθυπουργός Γιώργος Παπανδρέου μίλησε στο Bloomberg για τις επιπτώσεις που θα είχε μια ενδεχόμενη έξοδο της Ελλάδας από το ευρώ αλλά και για την κρίση χρέους της ευρωζώνης. Η συνέντευξη πραγματοποιήθηκε από τη δημοσιογράφο Betty Liu στα πλαίσια του Κλίντον CGI (Clinton Global Initiative) στη Νέα Υόρκη, για λογαριασμό του Bloomberg TV. Δείτε το Βίντεο ΕΔΩ…\nΧέλμουτ Σμιτ: Η Μέρκελ φταίει που ορισμένοι την δείχνουν με σβάστικες !!!\nΕπίθεση κατά της Άνγκελα Μέρκελ, εξαπέλυσε ο πρώην καγκελάριος της Γερμανίας, Χέλμουτ Σμιτ ο οποίος την κατηγόρησε πως διαχειρίζεται την ευρωπαϊκή κρίση έχοντας «εθνικό εγωισμό». Ο πρώην καγκελάριος φιλοξενούμενος σε τηλεοπτική εκπομπή της γερμανικής τηλεόρασης είπε μεταξύ άλλων πως η κυρία Μέρκελ φέρει και αυτή την ευθύνη που ορισμένα ΜΜΕ ευρωπαϊκών χωρών την απεικονίζουν με σβάστικα. Ωστόσο ο Χέλμουτ Σμίτ είχε και έναν «αντίπαλο» στα όσα έλεγε και αυτός ήταν ο νυν πρόεδρος της Γερμανίας, Γιοάχιμ Γκάουκ ο οποίος εξέφρασε την άποψη πως η καγκελάριος είναι πάντα πρόθυμη να δράσει.\nΚάθε συνεπής παρατηρητής της ετήσιας Γενικής Συνέλευσης του ΟΗΕ δεν θα δίσταζε να τζογάρει αναφορικά με το πρόσωπο που θα έκανε τον μεγαλύτερο… θόρυβο, δηλαδή την πιο εκκωφαντική εντύπωση με την ομιλία του στο βήμα της Νέας Υόρκης. Με τον Ούγκο Τσάβεζ να δίνει τη δική του, συγκινητική μάχη και να τίθεται εκ των πραγμάτων εκτός συναγωνισμού, ο Μαχμούντ Αχμαντινετζάντ έμοιαζε να παίζει χωρίς αντίπαλο. Το σκηνικό άλλωστε ήταν ιδεώδες: Ο Μπαράκ Ομπάμα μάχεται για την επανεκλογή του, δεν έχει διάθεση να κάνει το χατίρι του Ισραήλ και να χτυπήσει τώρα το Ιράν, ενώ ανάμεσα στον Λευκό Οίκο και το Τελ Αβίβ μπορεί να «διαβάσει» κανείς… ανορθογραφίες στρατηγικής στόχευσης.\nΑκόμα ηχούν στα αυτιά μου οι προεκλογικές δεσμεύσεις του Αντώνη Σαμαρά για ένα δίκαιο φορολογικό νομοσχέδιο που δεν θα πληρώνουν συνέχεια οι ίδιοι και οι ίδιοι. Ένα φορολογικό νομοσχέδιο που επιτέλους οι πλούσιοι θα συνεισφέρουν και αυτοί για να μπορέσουν να ανασάνουν λίγο αυτοί που πληρώνουν μια ζωή, μισθωτοί και συνταξιούχοι. Θυμάμαι ακόμα τα 18 σημεία του Σαμαρά που με τόσο καμάρι τα εκφωνούσε από το βήμα του Ζαππείου και σε συνεντεύξεις στην τηλεόραση. Αλήθεια σε πόσα από αυτά κράτησε το λόγο του ; Αν και νομίζω όλοι το ξέρετε, σε ΚΑΝΕΝΑ. Ας δούμε όμως ένα προς ένα τα 18 μέτρα που μας είπε προεκλογικά και τι έκανε έως τώρα.\nΈνας προσκυνητής ανερχόμενος τον ανηφορικό δρόμο από την παραλία προς την Μικρή Αγιάννα, συνάντησε τούτους τους Αγίους περιπλανηθείς στο δάσος και θέλησε να τους ακολουθήσει, αλλά εκείνοι του είπαν ότι «Εσύ αδελφέ προορίζεσαι για την Σκήτη του Ξενοφώντος» και του έδειξαν τον δρόμο για να πάει στον πνευματικό Παπα - Σάββα να του πει εκείνος τι θα κάνει. Ο προσκυνητής, αφού απομακρύνθηκε λίγο από τους Αγίους αυτούς μετανόησε, ότι άφησε και έφυγαν τέτοιοι άγιοι. Γύρισε πίσω και για πολλή ώρα τους αναζητούσε, αλλά δεν τους βρήκε πουθενά. Τότε πήγε στον Παπα - Σάββα και του ανέφερε την υπόθεση. Ο Παπα - Σάββας του είπε: «Εσύ παιδί μου δεν είσαι για να τους ακολουθήσεις, αλλά θα είχες καμία αμφιβολία, αν υπάρχουν τέτοιοι άγιοι σήμερα στο Άγιον Όρος και για τούτο ο Θεός σου τους φανέρωσε, εσύ θα εγκαταβιώσεις στην Σκήτη του Ξενοφώντος».\nΣτην αίθουσα 166 του Harvard διδάσκεται από … έμπειρους, η χρεοκοπία της Ελλάδας!!!\nΟ Γερουλάνος… ακαδημαϊκός αναπληρωτής του Γιώργου στο Harvard!\nΌπως είναι γνωστό, για τη φθινοπωρινή περίοδο, ο πρώην πρωθυπουργός, Γιώργος Παπανδρέου, εκτελεί χρέη επισκέπτη καθηγητή στο φημισμένο Πανεπιστήμιο Harvard. Μάλιστα, την περασμένη Δευτέρα ξεκίνησαν και οι παραδόσεις. Εν τούτοις, αυτήν την εβδομάδα, δε θα μπορέσει να παραστεί ο ίδιος στη διάλεξη, οπότε το κενό του θα… αναπληρώσει, αν και όχι μόνος, ο πρώην υπουργός Πολιτισμού, Παύλος Γερουλάνος! Σύμφωνα με το πρόγραμμα του Ινστιτούτου Πολιτικής του Harvard, η ομάδα εργασίας της 1ης Οκτωβρίου δεν θα έχει ως συντονιστή τον έλληνα πολιτικό, καθώς εκείνος αδυνατεί να παρίσταται. Αντί εκείνου όμως, προσκεκλημένοι θα είναι ο Richard Parker, οικονομολόγος του Πανεπιστημίου, καθώς και ο γνωστός σε όλους μας, φίλος και συνεργάτης του κ. Παπανδρέου, ή ένας εκ των «κηπουρών» κατά την ελληνική (παρα)πολιτική ιδιόλεκτο, Παύλος Γερουλάνος.\nΉταν ξημερώματα, όταν τουρκική ακταιωρός μπήκες στα ελληνικά ύδατα και απαίτησε την άμεση απομάκρυνση από το σημείο εκείνο σκάφους της FRONTEX (ο διεθνής οργανισμός που περιπολεί στο Αιγαίο για την αντιμετώπιση λαθρομεταναστών), υποστηρίζοντας ο Τούρκος κυβερνήτης της ακταιωρού ότι το σκάφος της FRONTEX είχε μπει σε θαλάσσια περιοχή της Τουρκίας χωρίς άδεια. Στο σημείο έφτασε αμέσως ελληνικό λιμενικό σκάφος από το Φαρμακονήσι, αλλά πολύ μικρότερο από την τουρκική ακταιωρό. Ο Έλληνας κυβερνήτης του με τηλεβόα ζήτησε από τον Τούρκο κυβερνήτη να απομακρύνει αμέσως το σκάφος του γιατί βρισκόταν σε ελληνική θαλάσσια περιοχή, ο Τούρκος απάντησε με απειλές και βρισιές, το επεισόδιο κορυφώθηκε και κάποια στιγμή δόθηκε άμεση εντολή στους πυροβολητές των δύο σκαφών να οπλίσουν και να είναι έτοιμοι για πυρ.\nΣτην Σκήτη της «Αγίας Τριάδος» τα Καυσοκαλύβια, στην Καλύβα «Ζωοδόχος Πηγή» από το 1910 ασκητικά διαβίωνε ένας μεγάλος Καλλιτέχνης Ξυλόγλυπτης εκ Μυτιλήνης καταγόμενος Γερο -Αρσένιος με τους υποτακτικούς του, τον πνευματικό εξομολόγο Παπα - Νικόδημο και τον Μοναχό Γερμανό. Ο Μοναχός Γερμανός παρέλαβε δυο από τα καλύτερα Ξυλόγλυπτα έργα του Γέροντα του, από τα οποία το μεν ένα παρίστανε την «Σταύρωση του Κυρίου» το δε άλλο την«Δευτέρα Παρουσία και την μέλλουσα Κρίση Αυτού». Τα μεγάλης αξίας αυτά έργα ο Π. Γερμανός μετέφερε προς πώληση στην Αμερική, αλλά επειδή όπως μας πληροφόρησαν, ζητούσε μεγάλα χρηματικά ποσά και για τα δυο, δεν μπόρεσε να τα πουλήσει και τα είχε τοποθετήσει σε μια μεγάλη έκθεση, στην οποία, όσοι επιθυμούσαν να τα δουν, πλήρωναν ιδιαίτερο εισιτήριο. Από τα ποσά που εισέπραττε, μέρος βαστούσε για την συντήρησή του και τα υπόλοιπα έστελνε στον Γέροντα του, διότι ήταν πολύ ευλαβής και θεοφοβούμενος υποκτακτικός.\nΤι να προσέξετε στην παραλαβή πετρελαίου θέρμανσης (όσοι καταφέρετε και πάρετε!)\nΈντεκα «επισημάνσεις» για τους καταναλωτές που θα προμηθευτούν πετρέλαιο θέρμανσης ενόψει της χειμερινής περιόδου δημοσιοποίησε το ΚΕΠΚΑ.\nἩ σημαντικότερη εἰκόνα ἀπὸ τὴν χθεσινὴ ἀπεργιακὴ κινητοποίηση Πολύτεκνες μητέρες διαμαρτύρονται κρατώντας παιδικὰ καροτσάκια. Μήπως ἡ δημογραφικὴ κρίση εἶναι πολὺ πιὸ οὐσιώδης ἀπὸ τὴν οἰκονομική; / orthodoxia-ellhnismos\n“Τα μέτρα κλείδωσαν” αναφέρουν τα μεγάλα ΜΜΕ. Άκου κλείδωσαν. Νέα ορολογία αυτή. Άλλα 11,5 δις ευρώ λοιπόν περικοπών που έρχονται να προστεθούν στα προηγούμενα 7 που είχαν έρθει να προστεθούν στα προηγούμενα 4 κ.ο.κ. Όμορφες και πομπώδεις λέξεις που αγνοούν ότι έχουμε να κάνουμε με ανθρώπους, με ένα ολόκληρο λαό που μαραζώνει καθημερινά γιατί μη νομίζετε, κι αυτοί που ακόμη εργάζονται ή ανταπεξέρχονται ένα είδος ζωντανών νεκρών αποτελούν. Τα δις αναφέρονται τόσο απλόχερα και άνετα λες και είναι πατάτες. Αλλά εύκολα κόβεις όταν δε στερείσαι ο ίδιος και αυτό συμβαίνει δύο χρόνια τώρα. Ο αριστερός (εδώ γελάμε δυνατά) κος Στουρνάρας για παράδειγμα κάνει πέτρα την καρδιά του αλλά δεν πειράζει, το βράδυ στο σπίτι, με ένα chivas που εύκολα με το μισθό του μπορεί να προμηθευτεί, θα χαλαρώσει. Αλίμονο σε όλους εμάς τους υπόλοιπους.


Τρίτη 2 Απριλίου 2019 19:52\nΕπίσημη θέση για την αναδιάρθρωση των κατηγοριών στο ελληνικό ποδόσφαιρο πήρε την Τρίτη (2/4) η ΑΕΛ. Οι «βυσσινί», όπως και η πλειοψηφία των ομάδων είναι αντίθετοι με τις θέσεις του Γιώργου Βασιλειάδη, και επαναλαμβάνουν σε νέα ανακοίνωση που εξέδωσαν ότι επιθυμούν τη διεξαγωγή του επόμενου αλλά και όλων των μεθεπόμενων πρωταθλημάτων της Σούπερ Λίγκας με 16 ομάδες.\nΜάλιστα, κάνουν και τις δικές τους προτάσεις για αλλαγές στο πρωτάθλημα. Αναλυτικά η ανακοίνωση: «Η ΠΑΕ ΑΕΛ επιθυμεί την διοργάνωση του επομένου αλλά και όλων των μεθεπομένων πρωταθλημάτων της Super League με 16 ομάδες.\nΣε καμία περίπτωση δεν επιθυμεί την αναβολή για ένα χρόνο της αναδιάρθρωσης του πρωταθλήματος της Super League και την μείωση των ομάδων από 16 σε 14 για την σεζόν 2020-2021. Αυτή είναι η πάγια θέση μας και δεν την διαπραγματευόμαστε.


Κορφιάτικο: Κρίσιμη η σημερινή μέρα για την ξενοδοχειακή βιομηχανία.\nΚρίσιμη η σημερινή μέρα για την ξενοδοχειακή βιομηχανία.\nΣΧΟΛΙΟ : Κύπρος και Ελλάδα αντιμετωπίζουν τα ίδια προβλήματα με τις συλλογικές συμβάσεις στον Τουριστικό τομέα.Ενώ ο τουρισμός αυξάνεται οι εργαζόμενοι πρέπει να δουλεύουν με ιδιωτικές συμφωνίες.\nΚαίριας σημασίας για το μέλλον της ξενοδοχειακής βιομηχανίας αποτελεί η σημερινή μέρα, αφού θα πραγματοποιηθεί η κοινή συνάντηση μεταξύ υπουργού, συντεχνιών και εργοδοτών στις 10:00. Ωστόσο δεν φαίνεται ότι θα επέλθει συμφωνία μεταξύ των δύο πλευρών για ανανέωση της συλλογικής σύμβασης. Τις προηγούμενες μέρες η υπουργός πραγματοποίησε ξεχωριστές συναντήσεις με τις δύο πλευρές.\nΣκοπός ήταν να επεξηγηθούν οι θέσεις τους επί της διαφοράς που προέκυψε στην ανανέωση της συλλογικής σύμβασης, αλλά και η σκιαγράφηση των κόκκινων γραμμών που θέτουν. Την Παρασκευή μετά τη συνάντηση της υπουργού με τις εργοδοτικές οργανώσεις, εκφράστηκε αισιοδοξία από την κα Ζέτα Αιμιλιανίδου, ωστόσο σε δηλώσεις του ο Γενικός Διευθυντής της ΟΕΒ, Μιχάλης Αντωνίου, είπε ότι «το βασικό που διαφοροποιεί αυτή την προσπάθεια από όλες τις προηγούμενες και που δημιουργεί έναν πρόσθετο βαθμό δυσκολίας είναι η απαίτηση των συντεχνιών να νομοθετηθούν μισθοί στον κλάδο. Αυτό προσθέτει ένα δυσανάλογα μεγαλύτερο βαθμό δυσκολίας, σε σύγκριση με όλες τις προηγούμενες ανανεώσεις συλλογικών συμβάσεων». Υπενθυμίζεται ότι από πλευράς των εργαζομένων υπάρχει έντονη η άποψη πως ο διάλογος έχει εξαντληθεί και ότι σε περίπτωση που δεν θα κατατεθεί πρόταση, τότε η υπουργός πρέπει να κηρύξει αδιέξοδο.\nΣε δηλώσεις του ο ΓΓ της ΣΥΞΚΑ ΠΕΟ, Λευτέρης Γεωργιάδης, είπε ότι αυτές οι συναντήσεις αποτελούν ύστατη προσπάθεια από την υπουργό για να αποτραπεί αυτό το ενδεχόμενο. Προηγούμενα οι ξενοδοχοϋπάλληλοι της ΠΕΟ εξέφρασαν ετοιμότητα για τη λήψη μέτρων, όποτε αυτό κριθεί αναγκαίο, δηλώνοντας προσήλωση στην ενότητα της δράσης του συνδικαλιστικού κινήματος, η οποία εξασφαλίζεται μόνο μέσω των ιδίων των εργαζομένων.\nΤα βασικότερα από τα αιτήματα των ξενοδοχοϋπαλλήλων είναι η επαναφορά των δικαιωμάτων που αναστάλθηκαν το 2013 λόγω της κρίσης, πράγμα που σε άλλους κλάδους έχει συμφωνηθεί. Δεύτερο αίτημα είναι η νομική κατοχύρωση όρων υπηρεσίας, κυρίως αναφορικά με τη μισθοδοσία. Αυτό που τους οδήγησε σε αυτό το αίτημα είναι η αμφισβήτηση των συλλογικών συμβάσεων και η επιλεκτική εφαρμογή τους από την εργοδοσία. Επίσης σημαντικός παράγοντας είναι η εφαρμογή των προσωπικών συμβολαίων από τους εργοδότες. Σημειώνεται ότι ο τουρισμός κατά την κρίση δεν πλήγηκε καθόλου. Αντίθετα, τα τελευταία χρόνια καταγράφει απανωτά ρεκόρ.


Ο πελάτης διατηρεί το δικαίωμα να επιστρέψει τα προϊόντα που αγόρασε, αζημίως και χωρίς υποχρέωση ανακοίνωσης του λόγου για τον οποίο επιθυμεί την επιστροφή των προϊόντων, εντός δέκα (10) ημερολογιακών ημερών από την ημερομηνία παραλαβής. Στην περίπτωση αυτή, επιβαρύνεται με το άμεσο κόστος επιστροφής των προϊόντων. Οποιαδήποτε αίτηση διατυπωθεί εκτός αυτής της προθεσμίας δε θα μπορεί να γίνει δεκτή και απαλλάσσει τo kerasabeautyshop από κάθε ευθύνη προς τον Πελάτη.\nΟι επιστροφές θα γίνονται δεκτές μόνο εφόσον τα προϊόντα που ο πελάτης επιθυμεί να επιστρέψει βρίσκονται στην ίδια ακριβώς κατάσταση στην οποία παρελήφθησαν, χωρίς δηλαδή να έχουν αποσφραγισθεί ή να έχει παραβιασθεί η συσκευασία τους, μαζί με τα έγγραφα, την απόδειξη λιανικής πώλησης και τη συσκευασία που συνόδευε το προϊόν, αλλιώς θα επιστρέφεται στον αποστολέα του με χρέωση του ιδίου. Γενικότερα οποιαδήποτε επιστροφή προϊόντων γίνετε μόνο κατόπιν τηλ. συνεννόησης ή αποστολήs e- mail στο infokerasabeautyshop@gmail.com.\nΣε περίπτωση επιστροφής των προϊόντων, η επιστροφή των χρημάτων που αντιστοιχεί στα προϊόντα που παρήγγειλε ο πελάτης, θα ολοκληρωθεί εντός 30 ημερών από την ημερομηνία που το kerasabeautyshop θα παραλάβει τα επιστραφέντα προϊόντα. Η επιστροφή θα γίνει με πίστωση του τραπεζικού λογαριασμού του πελάτη, τον οποίο θα γνωστοποιήσει στο kerasabeautyshop έγκαιρα και εγγράφως. . Μπορείτε να ακυρώσετε την παραγγελία σας τηλεφωνικά. Η δυνατότητα αυτή σας προσφέρεται μέχρι τη στιγμή που θα σας ενημερώσουμε για την αποστολή της παραγγελίας σας. Μετά το χρονικό αυτό σημείο δεν είναι δυνατή η ακύρωση.


Ο τελευταίος αγώνας του Κόντη – apoel.net\nΑρχική/ΕΙΔΗΣΕΙΣ/Ο τελευταίος αγώνας του Κόντη\nΟ τελευταίος αγώνας του Κόντη\nΑν ο αγώνας του πρώτου γύρου με την ΑΕΚ δεν συνδυαζόταν με τον άδοξο τέλος της ποδοσφαιρικής καριέρας του Χρίστου Κόντη, ελάχιστοι θα τον θυμούνταν αφού ήταν ένα ανούσιο παιχνίδι το οποίο επισκιάστηκε από την πρόκριση και των δυο ομάδων στους ομίλους. Εμείς σε αυτούς του Champions League και η ομάδα της Λάρνακας σε αυτούς του Europa. Λίγες μέρες πριν είχε προηγηθεί η τεράστια νίκη επί της Βίσλα και τη Δευτέρα 29 Αυγούστου ο ΑΠΟΕΛ πήγε στο ΓΣΖ για να αντιμετωπίσει την ΑΕΚ. Ο Γιοβάνοβιτς πέραν της αναγκαστικής αλλαγής του Χιώτη τον οποίο αντικατέστησε ο Κίσσας προτίμησε να ρίξει στον αγώνα τους παίκτες που πρωταγωνίστησαν και στο 3-1 επί της Βίσλα. Τα πράγματα δεν εξελίχτηκαν όπως θα ήθελε ο προπονητής κυρίως μεσοεπιθετικά αφού η ΑΕΚ κατάφερε να περιορίσει πλήρως τον Αλμείδα και τους υπόλοιπους.\nΤο τελικό 0-0 κρίθηκε από όλους ως δίκαιο αποτέλεσμα ενώ η διαιτησία του Ζαφείρη κατάφερε να εκνευρίσει όλους στην ομάδα μας λόγω των πολλών λανθασμένων αποφάσεων του στον πειθαρχικό τομέα.\nΉταν επίσης η τελευταία φορά που είδαμε τον Κόντη να φορεί τη φανέλα του ΑΠΟΕΛ αφού μετά τη λήξη του αγώνα συνέβησαν όλα όσα τον ανάγκασαν να εγκαταλείψει την αγωνιστική δράση. Όπως είπε αργότερα και ο ίδιος δεν αισθανόταν πολύ καλά κατά τη διάρκεια του αγώνα ενώ με τη λήξη του οι πόνοι στο θώρακα άρχισαν να γίνονται έντονοι.\nΟ παίκτης που αγαπήθηκε όσοι λίγοι απέφυγε τα χειρότερα και πλέον τον βλέπουμε στην άκρη του πάγκου να έχει ρόλο βοηθού προπονητή. Η αλήθεια είναι ότι δεν τον έχουμε συνηθίσει στο νέο του ρόλο και μας λείπει ως ποδοσφαιριστής, όσο σπουδαίοι και αν είναι οι άλλοι.


Πόσο κοστίζει το νέο Duster με τον 1.5 blue diesel κινητήρα; - istioforos news Πόσο κοστίζει το νέο Duster με τον 1.5 blue diesel κινητήρα; - istioforos news\nAUTOMOTO - Δημοσιεύτηκε - 8 Δεκ 2018 - 11:45 π.μ.\nΠόσο κοστίζει το νέο Duster με τον 1.5 blue diesel κινητήρα;\nΗ νέα γενιά του δημοφιλούς SUV της Dacia είναι πλέον διαθέσιμη στη χώρα μας με τον αποδοτικό 1.500άρη πετρελαιοκινητήρα απόδοσης 115 ίππων και 260 Nm ροπής.\nTo μοτέρ καλύπτει πλήρως τις αυστηρότερες προδιαγραφές, διαθέτει σύστημα επιλεκτικού καταλυτικού περιορισμού (SCR) για τον περιορισμό των οξειδίων του αζώτου (NOx) και διακρίνεται για την οικονομία καυσίμου και τις χαμηλές εκπομπές ρύπων.\nΟ 1.5 Blue dCi 115 προσφέρεται τόσο στην έκδοση 4Χ2 όσο και στην 4Χ4. Συνδυάζεται με μηχανικό κιβώτιο έξι σχέσεων και προσφέρει πολύ καλές επιδόσεις, με τα 0-100 στην πρώτη εκδοχή να επιτυγχάνονται σε 10,5 δευτερόλεπτα.\nΤο καινούργιο Duster είναι ριζικά αναβαθμισμένο και αποτελεί σημείο αναφοράς για την αντοχή, την πρακτικότητα, τις δυνατότητες κίνησης σε όλα τα εδάφη και την εξαιρετική σχέση αξίας/τιμής. Ο εξοπλισμός είναι πλήρης από το βασικό επίπεδο «Ambiance», περιλαμβάνοντας Hill Start Assist με Hill Descent Control (4x4), φώτα ημέρας LED, μπάρες οροφής, αισθητήρες φωτεινότητας, έξι αερόσακους, air condition, ηλεκτρικά παράθυρα εμπρός, κεντρικό κλείδωμα με τηλεχειρισμό και ηχοσύστημα Plug & Radio.\nΗ τιμή του Dacia Duster με τον κινητήρα 1.5 Blue dCi 115 ξεκινά από 15.980 ευρώ και συνοδεύεται από πέντε χρόνια εργοστασιακή εγγύηση και τρία χρόνια οδική βοήθεια.\nΔείτε εδώ όλες τις εκδόσεις του Duster\nItem Reviewed: Πόσο κοστίζει το νέο Duster με τον 1.5 blue diesel κινητήρα; Rating: 5 Reviewed By: istioforos news